הוועדה לענייני ביקורת המדינה, כנסת 20, פרוטוקול מספר 316, 2018-03-05 11:00

שלי יחימוביץ': שלום לכולם, אנחנו פותחים את ישיבתה של הוועדה לענייני ביקורת המדינה.

שלי יחימוביץ': אנחנו מארחים היום את שר התחבורה, ישראל כץ.

שלי יחימוביץ': שלום לך אדוני.

שלי יחימוביץ': הדיון שלנו יתנהל כך: ראשית, השר ייתן סקירה על ענייני משרדו, גם דברים שבכותרות, אני מניחה, וגם את העניינים המובילים שבהם עוסק משרדו.

שלי יחימוביץ': החלק השני יהיה נקודתי יותר, הוא יעסוק בדו"ח מבקר המדינה על הרב קו, ליקויים שנמצאו בשיטה וכן הלאה.

שלי יחימוביץ': כמובן גם חברי הכנסת ידברו, גם דוברים אחרים.

שלי יחימוביץ': אדוני השר, הבמה שלך.

שלי יחימוביץ': בבקשה.

ישראל כץ: תודה רבה, תודה רבה על הזימון.

ישראל כץ: אני מאחל לך הצלחה, לא מכבר.

שלי יחימוביץ': כבר כמה חודשים, אבל תודה.

שלי יחימוביץ': תמיד אנחנו זקוקים ל - - -

ישראל כץ: יחסית לשר שמכהן בתפקידו כבר 9 שנים.

שלי יחימוביץ': הצבת בפנינו רף קשה להשגה.

ישראל כץ: טוב, מנכ"לית המשרד קרן ואחרים נוספים נמצאים כאן, הם יאמרו את עיקרי הדברים.

ישראל כץ: אני אגע במספר מילים.

ישראל כץ: קודם כל, אני מברך על דו"חות מבקר המדינה, זה דברים שאפשר ללמוד מהם, לשפר, לתקן.

ישראל כץ: כך הדברים גם בוצעו לאורך השנים.

ישראל כץ: משרד התחבורה והבטיחות בדרכים, בכובע הזה, הוא משרד שיש לו יעדים ברורים.

ישראל כץ: אני הצבתי את היעדים האלה בממשלה, עם ראש הממשלה, לפני קרוב ל-9 שנים ומאז הדברים מבוצעים.

ישראל כץ: האידיאולוגיה מאחורי המדיניות זה לחבר את הפריפריות, מהגליל לנגב, ירושלים – לא מבחינת התוכן, מבחינת אי החיבור שהיה לה.

ישראל כץ: זה לא דבר מובן מאליו, נעשו כאן דברים מאוד משמעותיים, בלתי רגילים, בהקמת המדינה, לפני הקמת המדינה, אחרי הקמת המדינה.

ישראל כץ: נבנתה כאן מדינה, נבנו כאן דברים מאוד משמעותיים.

ישראל כץ: בתחום התחבורה, מבחינת החיבור, מבחינת מערכות להסעת המונים, כמעט לא נעשה שום דבר משמעותי, וזה דבר שגרם לפערים מדהימים.

ישראל כץ: חלק מרכזי בפערים שנובעים ממרחק, זה היעדר תשתיות של תחבורה ציבורית.

ישראל כץ: שעד דרומה, שעה צפונה, שעה וחצי צפונה – אני לא מדבר על אילת, שזו סוגיה נפרדת.

ישראל כץ: זה דבר שקרה לא בגלל היעדר כישרון או היעדר יכולות, אלא הפער הזה גרם לפערים בסדרה שלמה של דברים.

ישראל כץ: עד היום, אגב, כשמדברים על מעבר צה"ל לנגב ועכשיו מדברים על יחידות המודיעין, שהן אליטה לכל דבר במובן החיובי, עולה השאלה – אני לא מגלה כאן סוד כשאני אומר שעוכב מימוש ההחלטה של העברת יחידות המודיעין, בגלל מרחק השעה דרומה, האם ניתן להעביר אותם?

ישראל כץ: אם יעברו, האם זה יפגע ביכולת לקבל את אותו תוצר מודיעיני?

ישראל כץ: האם כל אנשי הקבע יישארו כתוצאה מזה?

ישראל כץ: התחבורה היא רק חלק, אבל היא נתבך מאוד חשוב בפתרון השאלות האלה.

ישראל כץ: מה שהתבצע, הצגתי את תכנית המאה מיליארד.

ישראל כץ: היא עוררה תמיהות, הרמות גבה וחוסר אמון.

ישראל כץ: התכנית הזאת בוצעה כולה, והיום אנחנו צועדים לקראת המאתיים מיליארד.

ישראל כץ: אל ביצוע דברים, קידום דברים שהם כבר מתוקצבים, לביצוע.

ישראל כץ: תפקידי כשר הוא לוודא שאחרי שנקבעים היעדים, תוך כדי התייעצות, ברירה ובחירה של הדברים, גם לאור האידיאולוגיות האלה, זה לוודא שיש את ההחלטות, שיש את התקציב, יש את הגוף שאמור לעשות, וזה יוצא לדרך.

ישראל כץ: לאחר מכן, וודאי הדברים המשמעותיים, להיות עם היד על הדופק, אצבע על הדופק.

ישראל כץ: לראות פרויקט ענק כמו הרכבות הקלות בתל אביב, רכבות תחתית, רכבות קלות, אי אפשר להרפות לרגע.

ישראל כץ: הדברים מתבצעים כל פעם בנקודת מבחן ויש לוודא שזה קורה כדי להשיג את היעד.

ישראל כץ: אותו דבר כמו הרכבת בירושלים, שניגע בו כמובן, ואני אחראי עליו, כמובן.

ישראל כץ: אם כבר היה הטקס, כולם היו אחראיים, אז זה בסדר גמור.

ישראל כץ: אני אחראי עליו ואני אסביר בדיוק את הדבר.

ישראל כץ: כך כל דבר ועניין.

ישראל כץ: אני מודה, אגב, שמאשימים אותי שאני נוטה לגזור סרטים.

ישראל כץ: אני מודה באשמה.

ישראל כץ: אין לי זמן לעשות את הטקסים החשובים האלה אפילו ב-50% מהנדרש.

ישראל כץ: הפרויקטים מבשילים וקורים, דברים מאוד משמעותיים.

ישראל כץ: אני אומר באירוניה על גזירת הסרטים – מוכח שמשדרגים את הטרמינל החדש בתחנת הרכבת בקריית מוצקין שמשרת עשרות אלפי אנשים, נאמר, אז זה כבר קורה.

ישראל כץ: הצלחתי להגיע לרמלה, שם קורה אותו דבר, הגעתי לסבידור מרכז, שגם כן טרמינל שפותח – אז המון אנשים נהנים.

ישראל כץ: הדברים קורים כל הזמן כי הם בכיוון נכון והם מבשילים.

ישראל כץ: התשתיות, שכולם רואים אגב, אני חושב שזה המותג הכי חזק במדינה, כבישים.

ישראל כץ: זאת אומרת, יכולים לכתוב כל היום – וכבישים מגיעים פקקים.

ישראל כץ: אתה רוצה לגזור סרטים – אף אחד, ואני לא מומחה שיווק עד כדי כך כמו יושבת ראש הוועדה, בנוסף לכישורים אחרים שיש לה, כמובן - - -

שלי יחימוביץ': לא לא, אני לא מגיעה למעלה שלך.

ישראל כץ: אני ממש לא טוב בזה.

ישראל כץ: אמרו לי מומחים למותג הכי חזק, יותר מכל משרד פרסום, שתשדירי טלוויזיה, עיתונות, שלטי חוצות: הכבישים, כי כל אחד נוסע בהם, או שהוא גר שם, או שהוא נוסע בנסיבות כאלה ואחרות.

ישראל כץ: ניקח את כבישי הצפון, הרי מיליונים נוסעים שם בשנה.

ישראל כץ: אנשים רואים או בחיים היום יומיים שלהם, עוקף קריות, מה הוא עושה לתושבי הקריות, עכו, חיפה וכולם.

ישראל כץ: הכביש לערד, שמציל חיים שם לכל האוכלוסיות שגרות שם.

ישראל כץ: אתן דוגמאות, הכביש מבית שמש לירושלים, שאמרו לי שהוא לא כלכלי, והוא היה כביש אדום, כביש שהגיעו תוך שעה וחצי והיום מגיעים תוך עשרים דקות או פחות.

ישראל כץ: הוא מציל חיים.

ישראל כץ: בנוסף, יש את הכביש שעושים לכיוון אשקלון.

ישראל כץ: אני יכול למנות כאן עשרות, ולמה אני זוכר אותם?

ישראל כץ: כי הכבישים האלה, לא היה קורה אחד מהם אם לא הייתי עומד על זה ונאבק עליהם.

ישראל כץ: הם היו בניגוד לגישה שזה לא כלכלי, שאין שם מספיק תנועה, שלא צריך לעשות את זה.

ישראל כץ: אפילו הכביש בין אשדוד לתל אביב שהרחיבו אותו, נאבקתי שנים עם המומחים, בדרך כלל באוצר, שהוכיחו שזה לא כלכלי, לא נדרש וכולי.

ישראל כץ: אין כביש אחד שהתועלת שלו לא עולה אפילו על מה שהערכנו שתהיה.

ישראל כץ: גם מבחינה אנושית, גם מבחינה כלכלית, גם מבחינה חברתית וגם מבחינה תחבורתית.

ישראל כץ: הכביש המוביל גולני עמיעד, כל המקומות האלה.

ישראל כץ: אנחנו עושים עכשיו, משלימים סדרה של כבישים מצילי חיים, מחברי חיים ומשפרי חיים בגליל וגם בנגב.

ישראל כץ: עושים עכשיו מבית שאן את הכביש לכיוון עפולה, עושים את הכביש מנהלל למגדל העמק ו - עושים את הכביש מעפולה דרך דוברת, כפר תבור וכולי, היו שם שתי תאונות רק בתקופה האחרונה, עד מחלף גולני.

ישראל כץ: אגב, כביש כזה זה מיליארד שקלים, צריך להבין.

ישראל כץ: זו לא החלטה פשוטה לבצע.

ישראל כץ: עושים שני כבישים באזור נהריה, שהיא עיר דיי נצורה היום, נשארה מחוץ לחיבור הזה של עכו-קריות-חיפה.

ישראל כץ: גם לגליל המערבי, מעלות, כפר ורדים וכולם.

ישראל כץ: כביש אחד באזור רגבה\

ישראל כץ: כביש אחד – כביש 89 שמחבר לנהריה.

ישראל כץ: גם נסיים עד כביש 6 עד תחילת שנה הבאה, עד צומת סומך קריית אתא.

ישראל כץ: נמשיך את זה בהמשך, עד 89 שלומי.

ישראל כץ: מה שאני מתאר כאן זה בעצם לחבר, במקרה הזה את הגליל, בינו, בינו לבין המרכז.

ישראל כץ: כבישים מצילי חיים הם מועילים לכל סוגי התחבורה הפרטית, הציבורית וכל דבר.

ישראל כץ: אי אפשר לא לעשות אותם.

ישראל כץ: מדינה שהיא אחראית על התושבים שלה, על כל האוכלוסיות, גם על יהודים, גם על לא יהודים באזורים האלה וכל המקומות, חייבת לעשות את הדברים האלה.

ישראל כץ: זה לא סותר שום דבר, מי שאומר שזה במקום דברים אחרים או שהוא לא מסתובב בעולם – אני לא רואה מדינה מודרנית בעולם שאין בה כבישים.

ישראל כץ: כבר מזמן, אולי 200 שנים, מאה שנים, חמישים שנים.

ישראל כץ: על הבסיס הזה ובמקביל לזה, אנחנו פורסים רשת תחבורה ציבורית, גם ברפורמות על תשתית התחבורה הקיימת, רפורמת התעריפים שמאוד הוכיחה את עצמו במטרופולינים, אפשרות לעבור בין סוגי תחבורה ציבורית שונים.

ישראל כץ: עכשיו ייצא לדרך חודש - - -

<קרן טרנר: בשבועיים הקרובים.

ישראל כץ: בשבועיים הקרובים – תמיד וויכוחים אחרונים עם האוצר, זה בסדר.

<קרן טרנר: עכשיו זה כבר נעשה חוט במשרד המשפטים.

ישראל כץ: בסדר, אני לא מהמתלוננים.

ישראל כץ: אנחנו מאלה שמציגים את התוצאות.

שלי יחימוביץ': רק תשלימו, עכשיו תצא לדרך - - -

ישראל כץ: הבין עירונית.

ישראל כץ: היא תאפשר לעלות בנתיבות על אוטובוס לתחנת הרכבת, לעלות לרכבת, לנסוע לתל אביב, לרדת, לקחת אוטובוס ועוד מעט מונית שירות גם, כי אנחנו מוצאים גם את זה לדרך, לנסוע לאן שצריך בכל מקום, לחזור לרכבת, לנסוע ברכבת לעיר ולחזור למקום בכרטיס אחד חופשי יומי שיעלה כמה עשרות שקלים.

ישראל כץ: אותו דבר מכיוון צפון, אותו דבר מבאר שבע.

ישראל כץ: לא יהיה יישוב אחד בכל ארץ ישראל, אני אומר, לא רק מדינת ישראל כי אנשים גרים בכל מקום, שהוא לא יהיה חלק.

ישראל כץ: כמו שברפורמה המטרופולינית התעקשתי להכניס את הגליל המזרחי שאין לו עיר מטרופולינית אז חיברנו אותו לחיפה.

ישראל כץ: יישובי יהודה ושומרון חיברנו למרכז ולירושלים.

ישראל כץ: עכשיו, בבין עירוני, לא יהיה יישוב אחד שלא יהיה חלק מהרפורמה הזאת.

ישראל כץ: לא חשוב איפה אתה גר, אתה יכול להשתמש ברב קו ולעבור.

ישראל כץ: ככל שהתחבורה הציבורית היא מרובה יותר, שיהיו כבר רכבות קלות בתל אביב גם, שיהיו דברים נוספים, יהיו מוניות שירות – אתה פשוט יכול לעבור.

ישראל כץ: אתה נוסע, זה לא מעניין.

ישראל כץ: כל החישובים המדינה עושה מול מה שהיא עושה, בדרכים שהיא עושה.

ישראל כץ: עכשיו, כל נושא האוטובוסים, הם יותר ויותר משוכללים.

ישראל כץ: הרי תקפו אותי שאני עושה מסיבות לא ענייניות תחרות ורפורמה, ועליבות באוטובוסים.

ישראל כץ: אמרו ששני מפעלי הרכבה בארץ יפגעו.

ישראל כץ: שני המפעלים עובדים היום בתפוקה מלאה, יש להם 15% הגנה על תוצרת הארץ, למרות שזה רק הרכבה.

ישראל כץ: מחירי האוטובוס ירדו ב-50%.

ישראל כץ: זאת אומרת, במקום 1,300,000, משלמים 700,000-750,000 לאוטובוס.

ישראל כץ: התחרות היא של החברת עצמן, לפי סיכום עם האוצר.

ישראל כץ: כל ההפרש הוא מיליארדים, הולך לתוך מערכת התחבורה הציבורית, לטובת הנושאים.

ישראל כץ: אבל יש להם עוד אוטובוסים, עוד דברים.

ישראל כץ: זאת עוד רפורמה.

ישראל כץ: זאת אומרת, אני מאמין גדול בתחרות הוגנת, כך אני עשיתי בכל אחד מהתחומים שאני אחראי עליהם.

ישראל כץ: גם מי שמתחרים בו חייב לקבל תחרות הוגנת, ומי שרוצה להתחרות הוא כמובן צריך לעשות את זה בדרך שהוא עושה את זה.

ישראל כץ: התחבורה הציבורית, גברתי היושבת ראש, בניגוד לתשתית רגילה, היא יותר מורכבת, היא כמו פאזל.

ישראל כץ: כביש קיים, אתה רואה אותו, יש לך את התועלת.

ישראל כץ: התחבורה הציבורית, גם אם אנחנו עובדים על שיפור מעמד הנהג, ואני גאה שמרגע שנכנסתי, ביוזמתי, לא צריך לדרבן אותי, שכר הנהג לשעה עמד על 24 שקלים, זה עמד בקריטריונים של שכר המינימום.

ישראל כץ: אני פעלתי, העלו את זה ל-32 שקלים, מאחר ותחבורה ציבורית, שהממשלה מעורבת, יכולתי לכוון את זה.

ישראל כץ: אחרי זה העלנו את זה ל-39 שקלים, ועכשיו זה כבר מגיע ל-43 שקלים בהסכמים החדשים.

ישראל כץ: עם חברות התחבורה הציבורית, עומדים לחתום - - -

<קרן טרנר: 39, ומטרופולין הגישו ל-43.

ישראל כץ: כבר, נגיע.

ישראל כץ: זאת אומרת, אנחנו גם מעניקים להם, אגב, ממד של קביעות, ממד של תנאים סוציאליים נוספים.

ישראל כץ: אני, מול ההסתדרות, מול החברות עצמן, ביוזמתנו, מעבר לשכר המינימום, אנחנו רוצים נהגים טובים.

ישראל כץ: נכון, לא זוכר מי עבד באגד ודן, פעם מה שמקבל היום ערן זהבי, שסין נתנו כאן במניות של תהיה חבר אגד, חבר דן, זה היה הכי יוקרתי והכי מתגמל.

ישראל כץ: זה כבר לא יהיה.

ישראל כץ: כנראה שהאימהות הערביות, היהודיות וכולן היו רוצות לראות את הילדים שלהן מיוצגים גם במקומות אחרים, אבל זה חייב להיות – זה מקצוע מכובד.

ישראל כץ: לכן גם, חברת הכנסת יחימוביץ', אני פועל בצורה תקיפה מאוד לאפשר עלייה מדלת אחורית בכל האוטובוסים במדינה.

ישראל כץ: שיהיה סך הכל כמו בחו"ל.

ישראל כץ: זה תהליך, כן?

ישראל כץ: קרן יכולה לספר כמה קשיים.

ישראל כץ: זה הולך לקרות בשנה הזאת, בכל המקומות יעלו מהדלת האחורית, ידלגו על הנהג, יתקפו, יכרטסו, יעשו.

ישראל כץ: חלק גדול, להבנתי, מהקושי על הנהג, הוא צריך להיות גם פסיכולוג, גם קופאי, גם מתמרן - - -

שלי יחימוביץ': גם שוטר.

ישראל כץ: גם שוטר.

ישראל כץ: אנחנו נוריד ממנו את כל המגע לגבי התשלום.

שלי יחימוביץ': ברשותך, אדוני השר.

שלי יחימוביץ': קודם כל, לסוגיית הרב קו באופן ספציפי, כאמור, החלק השני של הדיון, אם תוכל להתייחס לכמה סוגיות שהן עכשוויות: קו הרכבת המהיר ירושלים תל אביב, אני ביקרתי בפרויקט הזה שהוא מרשים לכל הדעות.

שלי יחימוביץ': אנחנו שומעים על עיכוב של חצי שנה בפתיחה שלו.

שלי יחימוביץ': אם תוכל לפרט את הצפי – אם יש ריענון של הצפי, זה דבר אחד.

שלי יחימוביץ': דבר נוסף, זה סוגיית התחבורה הציבורית בירושלים, שהיא כאוטית, והיא עולה שוב ושוב.

שלי יחימוביץ': אז שני הדברים האלה, אם אפשר.

ישראל כץ: אוקי.

ישראל כץ: אני רק – נתתי כאן את שתי הזרועות של תשתיות התחבורה הציבורית.

ישראל כץ: מי שלא חיבר את הגליל והנגב ולא חיבר את ירושלים, גם לא עשה מערכות ולהסעת המונים בערים הגדולות.

ישראל כץ: אני נכנסתי – קו הרכבת הקלה בתל אביב היה - - -

שלי יחימוביץ': למי אתה מתכוון כשאתה אומר מישהו?

ישראל כץ: כל ממשלות ישראל, אני לא מחלק ציונים או ההפך, כולם לא עשו.

ישראל כץ: עד שבאתי, לא עשו.

ישראל כץ: זאת האמת, מה לעשות?

ישראל כץ: זאת העובדה.

ישראל כץ: היו לי שותפים, היו שרי אוצר ששיתפו איתי פעולה, ראש ממשלה שנתן גיבוי.

ישראל כץ: אבל אם לא אני, האמת, זה לא היה קורה.

ישראל כץ: תגידי לי לחזור עכשיו לעשות את כל זה מההתחלה, לא מסוגל.

שלי יחימוביץ': זאת אומרת, מה שאתה אומר שאם היה שר תחבורה אחר שהוא לא ישראל כץ, כל זה לא היה קורה.

ישראל כץ: יש הוכחה, כי היו שרים מאוד מהוללים שלא עשו.

ישראל כץ: לא היו חסרות להם כל מיני תכונות בפני עצמם.

ישראל כץ: השילוב הזה, של מספר – של קודם כל נחישות ומודעות חברתית, גם כל אחד בציבור זכאי, אם הוא גר בתל אביב, אם הוא גר בשדרות, אם הוא גר בכרמיאל, שתהיה לו אפשרות לנוע לעבודה או לכל מקום בצורה נגישה, שווה, תחבורה ציבורית, וגם שיהיה לו כביש - - -

שלי יחימוביץ': ישראל, אם אתה יכול להתייחס לשתי הסוגיות שהעליתי, ונתקדם בדיון.

ישראל כץ: לכן, כל המכלול הזה הוא מכלול שאני רואה אותו מול עיניי, כמו ילד שרואה תמונה.

ישראל כץ: לילדים יש יתרון, הם רואים את התמונה, הם לא צריכים נימוקים.

ישראל כץ: התמונה מצטיירת להם.

ישראל כץ: התמונה ברורה לי לאן זה הולך: תחבורה ציבורית מודרנית במדינת ישראל, בערים הגדולות ובין הערים, שכל הדבר הזה הוא כבר מתוקצב, כבר יש מי שעוסק בו וצריך לוודא שהוא יקרה, והוא יקרה בשנים הקרובות, כל פעם עוד דבר.

ישראל כץ: לגבי ירושלים, ירושלים תהיה העיר הגדולה הכי מתקדמת מבחינה תחבורתית.

ישראל כץ: קודם כל, כי כמו שהתחלתי להגיד, דחפנו – השלמנו את הוצאת הרכבת הקלה לפועל, היא הייתה תקועה עם בוררויות והרבה דברים, ארכאולוגיה וכל הדברים המגבילים.

ישראל כץ: אפילו הפעלנו אותה בחינם לחצי שנה.

ישראל כץ: עוד לא הייתה עדיפות ברמזורים מלאה, דאגנו, טיפלנו, היום זה עובד, והיום עוסקים בהרחבה שלה.

ישראל כץ: תהיה כאן רשת של שלושה קווים עם שלוחות שתיתן מענה מאוד משמעותי, הרכבת המהירה, ורשת האוטובוסים שחייבת להיות מותאמת.

ישראל כץ: צריך להבין, אגד כחברה עם הסכמים היסטוריים, גם מול הרכבת הקלה.

ישראל כץ: אנחנו עכשיו בהסכם עם אגד מכניסים סעיף מיוחד לגבי ירושלים.

ישראל כץ: מציעים לעוד חברה להוציא קווים כדי שתהיה תחבורה ציבורית משוכללת.

ישראל כץ: ברור לי שהאוטובוסים הם בסיס מאוד משמעותי לתחבורה ציבורית.

ישראל כץ: אנחנו עושים את כל הדברים, גם נסעתי בתוך העיר ושאר הדברים.

ישראל כץ: הקו המהיר לירושלים - - -

<קריאה: גם מעמד הנהג מתחיל שם- - -

ישראל כץ: ברור, רק תוסיפי.

ישראל כץ: הקו המהיר לירושלים, זה אחד הדברים שאני גאה בו.

ישראל כץ: חמש שנים הוא היה תקוע לפני שנכנסתי לתפקידי.

ישראל כץ: הוא תוקצב, הייתה הרשאה להתחייב של 7 מיליארד שקלים.

ישראל כץ: שרי האוצר לדורותיהם גלגלו את זה, אברהם שפירא ז"ל קרא לזה פעם "הכפלים", התקציב, לא זוכר, ביידיש הייתה לו איזושהי מילה.

ישראל כץ: היו משחקים תמיד בתקציב, הוא לא תקציב.

ישראל כץ: עכשיו, ה-7 מיליון, השתמשו בהם.

ישראל כץ: ואפילו כבר רצו לעשות בדיקה כלכלית מחדש כדי למנוע את הקו הזה, והלכו ושדרגו את הקו התורכי הישן במאות מיליוני שקלים כדי למנוע את הקו הזה.

ישראל כץ: אני באתי לקחתי אותו, פשוט הוצאתי אותו לדרך, כי הבנתי שצריך לחבר את ירושלים לרכבת מהירה.

ישראל כץ: ברגע שהתחילו העבודות, הדבר הזה נדחף קדימה, בוצע.

ישראל כץ: היית שם, ראית את זה גם באמצע הדברים.

ישראל כץ: היום זה ממש כבר – אני יכול להגיד ככה לגבי הקו: התכנון היה שלפני פסח הוא יוכל להתחיל לעבוד באופן חלקי, של עד שתי רכבות לשעה, לכל כיוון, עם מסילה אחת, עם תכנית בטיחות שהרכבת עצמה קבעה אותה ועמדה מאחוריה כרכבת.

ישראל כץ: הגענו עכשיו לשלב הקריטי.

ישראל כץ: הם קיימו דיון עם חברת הבקרה, עם המשטרה ועם גורמי ההצלה האחרים, והנ"ל טענו שתכנית הבטיחות לא מספיקה.

ישראל כץ: עכשיו, יכולתי להיכנס כאן לדיון – הם עשו את הדיון הזה בלעדיי, הם הוציאו הודעה גם בלעדיי.

ישראל כץ: יכולתי להיכנס – וזו לא פעם ראשונה, לדיוני עומק, וממש לא לוותר על פסיק בבטיחות, ולבדוק עד הקצה האחרון.

ישראל כץ: יכול להיות שכן היה אפשר להפעיל את ההפעלה החלקית הזאת.

ישראל כץ: מאחר והסתכלתי על התמונה הכוללת, קיימתי ישיבה עם הנהלת הרכבת, הם עברו ללוד.

ישראל כץ: ישבתי שם, שמעתי אותם, והחלטתי, כמו שאמרו אצלנו בצנחנים, לחלץ לפנים.

ישראל כץ: במקום עכשיו להיאבק ולהטיל ספק בעניין בטיחות שלעולם אסור להתפשר עליו, וגם במחיר פופולריות רגעית, לא שאני מוותר על הפופולריות, כן?

<קריאה: לא חשבנו.

ישראל כץ: לא, היה פעם שאמר:

ישראל כץ: אני לא פופולרי – אני לא רוצה להיכנס ל - - -

<קריאה: הכל על השולחן בוועדה הזאת.

ישראל כץ: לא מוותר, אבל באופן רגעי אני מוכן לוותר, אם זה מול בטיחות ומול תמונה יותר רחבה.

ישראל כץ: קיימתי אתמול או שלשום עוד פעם ישיבה עם הנהלת הרכבת.

ישראל כץ: האחריות היא עליי, כן?

ישראל כץ: הם הנהלה- - -

שלי יחימוביץ': כשתאריך התחילה - - -

ישראל כץ: אנחנו, כתוצאה מהסיכום הזה – אני יכול לומר, אני יכול לפרוס לראשונה בעקבות הדיון, מה היעדים שהגדרתי להם בעקבות הישיבה הנוספת.

שלי יחימוביץ': אז בוא תאמר את זה כאן.

ישראל כץ: כן.

ישראל כץ: לראשונה – קודם כל, הרכבת, שתי מסילות מחושמלות וכולי, באמצע יוני בערך הן כבר תהיינה מוכנות.

שלי יחימוביץ': מתי הן יתחילו לפעול?

ישראל כץ: עכשיו, מספרית, אחרי – מה שאנחנו עושים, שיעשו את כל ההרצה, הבטיחות ושאר הדברים, אני מזמין את הוועדה.

ישראל כץ: עוד הרבה יזכו לנסוע בזה, קודם בנסיעות מבחן.

ישראל כץ: אבל נסיעה מסחרית, אנחנו רוצים שזה יהיה לפני סוכות, כן?

ישראל כץ: חגי תשרי, לפני סוכות.

ישראל כץ: עשיתי נסיעות חינם לכל המועד פסח, הן יהיו בכל המועד סוכות.

ישראל כץ: אוקי, עכשיו, היעד ש - - -

שלי יחימוביץ': זה עיכוב של פחות מחצי שנה, בעצם.

שלי יחימוביץ': במקום באפריל, זה יהיה בספטמבר?

ישראל כץ: אני חושב, מאחר וכנראה שלא תהיינה בחירות, זה לא חשוב.

שלי יחימוביץ': אנחנו בדברים שהם לצרכי הציבור, מעבר לבחירות.

<קריאה: זה בדיוק חצי שנה.

<קריאה: בין פסח לסוכות, זה חצי שנה.

ישראל כץ: אנחנו בדרך כלל נוהגים להפעיל או לפתוח כביש ערב החגים היהודיים.

שלי יחימוביץ': זאת אומרת, תאריך היעד החדש הוא ערב סוכות.

ישראל כץ: נכון, ויהיו בו שלוש רכבות לשעה עד תחנת ההגנה.

רחל עזריה: ממש עלייה לרגל.

רחל עזריה: אפשר אחר כך - - -

<קריאה: אפשר שבועות, אולי?

ישראל כץ: אני אומר ברצינות, אני נותן כאן מידע שעוד לא פורסם, בעקבות הישיבה המעודכנת השנייה עם הנהלת הרכבת.

ישראל כץ: הגדרנו יעדים, זה כבר לוקח בחשבון את הכל.

שלי יחימוביץ': ערב חג סוכות.

ישראל כץ: ערב חג הסוכות, צריך – הרכבת תיסע עד ההגנה, שלוש רכבות לשעה.

ישראל כץ: ואז ייקח בין חודשיים לשלושה להביא את החשמול של הרכבת עד תחנת סבידור מרכז.

ישראל כץ: 90% מהנוסעים הצפויים לנסוע בקו הזה, הם מתחילים או מסיימים את נסיעתם עד תחנת סבידור מרכז.

ישראל כץ: כלומר, שנוסעים בירושלים או עולים בתל אביב וכולי.

ישראל כץ: יש אחרי זה עוד שתי תחנות, האוניברסיטה והרצליה, 10% בערך ביחד.

ישראל כץ: גם ממשיכים לחשמל את זה, זה יגיע עד הרצליה.

ישראל כץ: יש תחנה טיפולית בהרצליה לקטרים החשמליים.

ישראל כץ: אנחנו נארגן בתחנת סבידור את היכולת לתפעל משם.

ישראל כץ: לכן, אלה כרגע לוחות הזמנים והיעדים של הרכבת, כפי שישבתי, בחנתי, בדקתי.

ישראל כץ: הבטיחות מעל הכל.

ישראל כץ: כל שאר הדברים שאנחנו מדברים עליהם, החברה הספרדית, העיריות, כל הדברים האלה, אני נמצא שם.

ישראל כץ: אני גם ביקשתי מדן הראל, שיש לו הרבה ניסיון, לפנות את המינוי שהוא קיבל כיושב ראש חברת נתיבי איילון, לעבור להיות יושב ראש הרכבת.

ישראל כץ: אני ממליץ עליו, בכל מקרה, אני מניח שזה יאושר בתמיכת שר האוצר גם, כי אני רוצה את היכולות שלו בחברת הרכבת.

ישראל כץ: זאת גם כדי לוודא השגת יעדים – עוד יותר חשוב מזה, לוודא רמת בטיחות, רמת שירות וכל שאר הדברים.

ישראל כץ: ככל שהגוף גדל ונותן שירות שהולך ומתרחב, חייבים בדברים האלה שהם יהיו בצורה המיטבית ביותר.

ישראל כץ: בסוף, הרכבת תיבחן – אני, אגב, קיבלתי החלטה, זה היה חלק מהוויכוח שלי עם הרכבת בזמנו.

ישראל כץ: העברתי הקמת תשתיות – ואני רואה כמה צדקתי, לחברת נתיבי ישראל, מע"צ לשעבר.

ישראל כץ: הבטחתי להם, אז הם לא האמינו, אבל היום זה כבר קרה, שיהיה רק גוף מפעיל אחד, אני חושב שזה נכון.

ישראל כץ: באנגליה ניסו שני גופים מפעילים וזה נכשל.

ישראל כץ: העבירו להם כבר את רכבת העמק שנסללה על ידי חברת נתיבי ישראל, העבירו להם את הרכבת לכרמיאל, בקרוב מעבירים להם את מסילות השרון, רעננה, הרצליה, שגם כן מועברות אליהם בקרוב, ומכינים אותן - - -

שלי יחימוביץ': רק בוא נסיים את סוגיית קו רכבת ירושלים תל אביב.

ישראל כץ: הקו הזה הוא קו שאין שום חריגה בתקציב, מהרגע שאני התחלתי אותו.

ישראל כץ: עם אותה הרשאה, אנחנו אפילו לא נגיע - בטח לא נעבור אותה.

ישראל כץ: אותם חודשים שאנחנו מדברים עליהם, שהיה ספק בעניין הבטיחות, לא לקחתי שום ספק - - -

שלי יחימוביץ': מה יקרה בחודשים האלה?

ישראל כץ: עובדים.

ישראל כץ: עובדים עכשיו כדי להשלים - - -

שלי יחימוביץ': הכל על פי צרכי הבטיחות ולא משום סיבה אחרת?

ישראל כץ: בוודאי, על פי צרכי הבטיחות המוחמרים והמורחבים.

ישראל כץ: הרכבת חשבה שהיא יכולה בסוף מרץ, עם רמת בטיחות שלפי המומחים שלה מספקת, להפעיל את אותן שתי רכבות לשעה, פחות או יותר.

ישראל כץ: במכלול הזה שהיה, זו החלטה שקיבלתי, ואני חושב שהיא החלטה נכונה.

ישראל כץ: צריך לתת שירות בטוח ושירות טוב.

ישראל כץ: עכשיו אני שומע שראש העיר חסם את הכניסות לעיר, הוא עושה פרויקט – אם הייתה רכבת, גם אם תהיה רכבת, זה לא יכול לפתור בעיה מהסוג הזה שחוסמים בצורה כמעט הרמטית כניסה לעיר.

ישראל כץ: אני גם יכול להגיד שנטע התחילה את העבודות ברכבת הקלה בתל אביב, אנחנו זוכרים את ה – לפחות אני אתייחס לפקקים.

ישראל כץ: בכל מקרה, נערכנו.

ישראל כץ: אני זוכר שהכנו חמישה חניונים של הסעות חינם.

ישראל כץ: אמרו שלא רוצים לתת לי להתחיל עד שלא יהיו שלושים וחמישה.

ישראל כץ: בסוף, גם בחמישה העדיפו לא לנסוע, כי הפקקים לא כל כך נוראיים.

ישראל כץ: אני מתכוון שנטע עשתה הכנות פיקוח מאוד קפדניות, לצמצם ככל האפשר.

ישראל כץ: יש עומס, אין ספק.

ישראל כץ: אבל כשאנשים יודעים שזו תכלית ראויה, וזה הולך להתבצע, הם מוכנים.

ישראל כץ: עכשיו, זה לא קשור – הרכבת, אני רואה בה דבר מאוד משמעותי מבחינה לאומית, כלכלית, חברתית.

ישראל כץ: החיבור של ירושלים תיתן את התוצרת שלה.

ישראל כץ: היא תאפשר להתחבר – בעצם, אנחנו ממשיכים גם מכרמיאל לקריית שמונה את המסילה, כרגע מקודם תכנון.

ישראל כץ: טבריה עפולה.

ישראל כץ: אנחנו מרשתים דרום, צפון.

ישראל כץ: אדם יוכל לעזוב, מישהי או מישהו, לא לקחת את הרכב הפרטי, לנסוע בכל הארץ ברכבת, לעבור לתחבורה ציבורית אחרת ואז זה יעמוד למבחן מה אנשים באמת מעדיפים.

שלי יחימוביץ': אדוני השר, אני מפסיקה אותך טקטית.

שלי יחימוביץ': אני רוצה לאפשר לחברי הכנסת שרוצים בכך לדבר.

שלי יחימוביץ': אנחנו נעשה את זה על פי סדר הגעה, מי שלא רוצה יוותר.

שלי יחימוביץ': לאחר מכן תוכל גם אתה וגם מנכ"לית משרדך תוכלו להתייחס לסוגיות שהם יעלו.

שלי יחימוביץ': אחר כך נרצה לשמוע גם את חלק מהדוברים האחרים.

שלי יחימוביץ': אני ממש מבקשת מחברי הכנסת, יש פה נוכחות גבוהה מאוד, אנא קצרו.

שלי יחימוביץ': גם אם אפשר להפנות שאלות ספציפיות, כי אנחנו רוצים לצאת מכאן עם דברים קונקרטיים.

שלי יחימוביץ': חבר הכנסת סעיד אלחרומי, בבקשה.

סעיד אלחרומי: תודה כבוד יושבת הראש, תודה כבוד השר על הסקירה.

סעיד אלחרומי: אני חושב שנעשים דברים מאוד מעניינים ומאוד טובים.

סעיד אלחרומי: אנחנו לפחות בנגב מרגישים את זה.

סעיד אלחרומי: כביש 31, ברור שזה מהפכה בעצם בכביש הדמים הזה.

סעיד אלחרומי: מי שלא יודע, בכביש 31 נהרגו המון אנשים.

סעיד אלחרומי: התאונה האחרונה הייתה שש נשים בכביש הזה.

סעיד אלחרומי: יש גם את הסיפור של התחבורה הציבורית.

סעיד אלחרומי: אנחנו שומעים שיש התקדמות מאוד טובה בנושא הזה, אבל יש גם - - -

שלי יחימוביץ': אם תוכלו פשוט לרשום לפניכם את השאלות של הח"כים.

סעיד אלחרומי: אבל באופן קצר, יש גם את החלקים שהם לא נמצאים, שלא שמעתי אותם בתכנית.

סעיד אלחרומי: למשל, כבישים בין ישובים בדרום, למשל שמענו שיש כיוון לפיתוח של כביש ירוחם, הכביש שמחבר בין ירוחם לדימונה, הכבישים שאחרי ירוחם בכיוון של מצפה רמון הולכים – בוודאי שמעתם את הסיפור של הגמלים ושל התאונות עם הגמלים.

סעיד אלחרומי: העבודה שם של אבטחת הכבישים האלה, אולי בגדרי טיל או בדברים פשוטים, שיכולים להציל חיים עד שאנחנו מוצאים פתרון כולל.

סעיד אלחרומי: הסוגיה השנייה היא בעצם התחבורה הציבורית בתוך הכפרים הבדואיים בדרום הארץ.

סעיד אלחרומי: אחד מהם זה תדירות הכניסה לכפרים האלה – אני מדבר על הכפרים הוותיקים יותר והיישובים הוותיקים, אבל גם המועצות האזוריות אל קאסום ונווה מדבר, עדיין אין תחבורה ציבורית לתוך מרכזי הכפרים האלה.

סעיד אלחרומי: אני ביקשתי פגישת עבודה בנושא הזה עם המנכ"לית, אני מניח שעל שאר הדברים נדבר שם.

שלי יחימוביץ': תודה.

שלי יחימוביץ': חברת הכנסת שולי מועלם רפאלי, בבקשה.

שולי מועלם-רפאלי: תודה רבה גברתי יושבת הראש.

שולי מועלם-רפאלי: אדוני השר, חזק וברוך לך, לקרן , לאנשי המשרד.

שולי מועלם-רפאלי: בפעם הבאה נדבר על הרכבת ששנינו חולמים עליה בין ירושלים לגוש עציון.

שולי מועלם-רפאלי: אני מבקשת להעלות שוב את עניין הקו הסגול שעובר ברמת גן בפרויקט הלאומי של - - -

ישראל כץ: איך הגעת לרמת גן?

שולי מועלם-רפאלי: אתה יודע, גם שם גרים ישראלים, יש לומר.

שולי מועלם-רפאלי: אזרחים שווי חובות וזכויות.

שולי מועלם-רפאלי: ישנו הפרויקט הלאומי של הרכבת הקלה בגוש דן, וב-11.12 קיימנו פה דיון בוועדת הכלכלה, שני דיונים בנושא האסון התעבורתי שהולך להיות - - -

ישראל כץ: אסון?

שולי מועלם-רפאלי: כן, ככה הגדירו את זה בעיריית רמת גן, כמה מגדירים את זה חלק מאנשי המקצוע.

שולי מועלם-רפאלי: באותו דיון, הוזכר שגם אדוני השר אמר שכמובן שהמטרה היא לא לפגוע, ושאתה תעשה הכל כדי לא לפגוע בתושבי רמת גן.

שולי מועלם-רפאלי: הצעת לעירייה להציג חלופות, כשאתה הגדרת שהחלופה, או החלופות, צריכות לעמוד בשלושה קריטריונים.

שולי מועלם-רפאלי: ככה זה הוצג בוועדה.

שולי מועלם-רפאלי: כמובן, שלא תהיה חריגה בתקציב, שזה לא דורש שינוי סטטוטורי ושיעמדו בלוחות הזמנים שהוגדרו לפרויקט הלאומי המאוד חשוב הזה.

שולי מועלם-רפאלי: בסיכום, עיריית רמת גן לקחה יועץ חיצוני, שמומן על ידי המשרד, דבר חיובי וגדול.

שולי מועלם-רפאלי: הוא יביא חלופה - - -

<קרן טרנר: נתנו להם תקציב - - -

שולי מועלם-רפאלי: נכון קרן, בינתיים אנחנו אומרות את אותו דבר והכל טוב.

שולי מועלם-רפאלי: הוא הביא חלופה של שיקוע באזור הבעייתי.

שולי מועלם-רפאלי: יושב ראש הוועדה, חבר הכנסת איתן כבל קרא לאנשי המשרד - - -

<קרן טרנר: מחייב מבחינה סטטוטורית - - -

שלי יחימוביץ': זו שאלה אחת מתוך מגוון שאלות, בבקשה.

שולי מועלם-רפאלי: חבר הכנסת כבל קרא לאיזשהו דיון ביניכם, בין המשרד לבין העירייה, כדי למצוא את הפתרון הנכון.

שלי יחימוביץ': אני חושבת שהם הבינו את השאלה, שולי.

שולי מועלם-רפאלי: עברו שלושה חודשים, לא שמענו שום דבר.

שולי מועלם-רפאלי: לא חברי הכנסת שביקשו את זה ולא הוועדה.

שלי יחימוביץ': תודה חברת הכנסת שולי מועלם רפאלי.

ישראל כץ: איך קוראים לחבר הבית היהודי שם?

שולי מועלם-רפאלי: אביהו בן משה.

ישראל כץ: הוא פעיל בצורה בלתי רגילה.

שלי יחימוביץ': טוב שיש אנשים פעילים.

שולי מועלם-רפאלי: מצוין, אנחנו חושבים ששליחי הציבור, כמו אדוני השר, כמו חברת הכנסת יחימוביץ', מטווים רף מצוין למי ש - - -

שלי יחימוביץ': חברת הכנסת פנינה תמנו שטה, אחרי זה חברת הכנסת רחל עזריה.

שלי יחימוביץ': בבקשה.

פנינה תמנו: תודה גברתי היושבת ראש.

פנינה תמנו: ראשית, אני כן רוצה לברך על העשייה המאוד מבורכת, שצריך לומר מילה טובה אז אומרים, וזה לא משנה אם זאת אופוזיציה.

פנינה תמנו: אני חושבת שכן נעשית עשייה, וגם מה שמוכיח לנו שמאוד חשוב שתהיה רציפות בעבודת שרים, לאור גם תחלופות הממשלה וטרם זמנה, שגם היום אנחנו עדיין נמצאים בזה.

פנינה תמנו: המפילים הראשיים, יושב פה – על ראש הגנב בוער הכובע.

פנינה תמנו: בכל אופן, אני אנסה - - -

שלי יחימוביץ': חס וחלילה, לא גנב.

פנינה תמנו: לא, הבנתם את כוונתי.

פנינה תמנו: בסוף אתה מגן עליה, אתה מבין?

פנינה תמנו: הוא הבין את כוונתי ואני מבקשת באמת להתמקד בשאלות הספציפיות, שמבחינתי הן מאוד כאובות.

פנינה תמנו: גם שבוע שעבר הגשתי לך, אדוני השר, שאילתה בנושא הרב קו.

פנינה תמנו: לפני הרב קו, ברצוני לשאול על התחנה המרכזית בתל אביב.

פנינה תמנו: אני אוהבת ככה להביא דברים מהחיים עצמם.

פנינה תמנו: לפני חודש וחצי, גם העליתי פוסט, הגעתי עם אמי בת ה-78 לתחנה המרכזית בתל אביב, כי היא משתמשת רק בתחבורה ציבורית.

פנינה תמנו: זה פשוט היה נורא מבחינתי להגיע לשם, ולראות איך היא לא הייתה מסתדרת בתחנה המרכזית, גם מבחינת נגישות לתחנות.

פנינה תמנו: כדי להגיע לקומה השישית והשביעית, זה פשוט בלתי אפשרי.

פנינה תמנו: הדברים הכי בסיסיים.

פנינה תמנו: אני לא מצליחה להבין איך אתה כשר לא מאיץ את הדבר הזה, כשמדובר בישראל שהיא ישראל תחתית.

פנינה תמנו: אני חושבת שאתה צריך לקחת את הסוגיה הזאת, ועל הדברים האלה אנחנו נבחנים.

פנינה תמנו: מעבר לסוגיה של באמת השכונה עצמה, הסבל וההחלשה המתמשכת, אני חושבת שאי אפשר לפגוע בכל כך הרבה אנשים שצורכים שירותים ועוברים דרך התחנה המרכזית בתל אביב, שמכל הפרמטרים, לא רק מהנגישות, גם הסכנות שעורבות שם, גם לאוכלוסייה הוותיקה.

פנינה תמנו: זה דבר אחד שהייתי שמחה לשמוע מה אתה, אדוני השר, מקדם בנושא.

פנינה תמנו: לעניין הרב קו.

פנינה תמנו: אני קודם כל המלצתי - - -

שלי יחימוביץ': פנינה, אם אפשר, הנושא של הדיון מתייחס לרב קו, נשמע את דו"ח מבקר המדינה, זה החלק השני של הדיון.

פנינה תמנו: אה, שם גם בהקשר של אזרחים וותיקים?

שלי יחימוביץ': בכל ההקשרים, כן.

שלי יחימוביץ': אז תודה.

שלי יחימוביץ': חברת הכנסת רחל עזריה, בבקשה.

רחל עזריה: תודה רבה ויישר כוח על הדיון.

רחל עזריה: יישר כוח על העבודה, כבוד השר והמנכ"לית, בנושא של התחבורה.

רחל עזריה: אני שמחה מאוד שיש עכשיו דגש על הנושא של תחבורה ציבורית.

רחל עזריה: כמה דברים שאני רוצה לשאול, שלוש הסתעפויות לגבי ירושלים: אחד, כמה נוסעים בתחבורה הציבורית בירושלים ומה היעד לנסיעות בתחבורה ציבורית בירושלים?

רחל עזריה: ירושלים, אני חייבת לומר, היא מיקרו קוסמוס של כל מדינת ישראל.

רחל עזריה: יש לנו את כל המגוון, ולכן אני חושבת שזאת עיר שגם חשוב להגדיר בה יעדים, כי אני חושבת שזה גם ישפיע הלאה.

רחל עזריה: הדבר השני, לגבי הכנסת עוד מפעיל לירושלים, מתי זה אמור לקרות?

רחל עזריה: הדבר השלישי, לגבי ההטענה האוטומטית.

רחל עזריה: אני מבינה שהרב קו זה בדיון הבא, אבל ההטענה האוטומטית, שעכשיו מנסים לעשות שלא יהיה אפשר להטעין באוטובוסים.

רחל עזריה: בפסח הולכים להגיע הרבה מאוד עולים לרגל מכל הסוגים לירושלים, ואני לא רואה את זה מצליח.

רחל עזריה: זאת אומרת, אני רואה את הפלאיירים מחולקים בתחבורה הציבורית בירושלים, הנהיגה עליי הזה עליי, אבל אני לא רואה איך אנשים יסתדרו עם זה.

רחל עזריה: אני רוצה להזכיר שכשהתחלנו עם הרב קו בירושלים, עם הרכבת הקלה, זה היה קשוח.

רחל עזריה: זאת אומרת, גם הפקחים אצלנו הם לא נחמדים במיוחד.

רחל עזריה: הם נחמדים, אבל הם עושים את העבודה שלהם – כן.

רחל עזריה: הנושא האחרון, אני יושבת ראש וועדת הרפורמות, ואני עוסקת הרבה בפינוי בינוי בהתחדשות עירונית.

רחל עזריה: אחד הנושאים שחוזרים עליהם כל הזמן, זה הנושא שאין תחבורה ציבורית.

רחל עזריה: אין שום שלב בתכנון שהתחבורה הציבורית נכנסת לדיון.

רחל עזריה: בעצם יוצא שמסיימים את כל הבנייה, אין עדיין תחבורה ציבורית, אתם מחכים לראות מה יהיה שיעור השימוש בתחבורה הציבורית, עד שכל זה מתארגן – כי בעצם זה לא נמצא בחלק התכנוני.

רחל עזריה: אנשים קונים את הרכבים הפרטיים.

רחל עזריה: מלבד עמיתי הירוש

רחל עזריה: למי מהמגזר הרלוונטי שפחות קונה רכבים פרטיים, כל השאר כבר מוצאים את הפתרונות שלהם, ואז אנחנו מעמיסים את הפקקים על השכונה.

רחל עזריה: אז מתי ואיך תהיה קדימות לנושא של פינוי בינוי והתחדשות עירונית, בנושא של תחבורה ציבורית?

רחל עזריה: תודה.

שלי יחימוביץ': תודה רבה.

שלי יחימוביץ': חבר הכנסת נחמן שי, בבקשה.

נחמן שי: תודה רבה.

נחמן שי: קודם כל, השר, אני באמת רוצה לציין לשבח את הפעילות הרחבה שלך בכל הארץ.

נחמן שי: זו הוכחה שאם מתמידים, אז אפשר באמת להגיע להישגים.

נחמן שי: יחד עם זאת, כביש הדגל שלך ירושלים-תל אביב לא הסתיים, למרות שהשלטים כבר הורדו.

ישראל כץ: במה הוא לא הסתיים?

נחמן שי: תיסע עליו, תראה.

נחמן שי: האזור שאני מתגורר בו, הצומת המסובכת הזו של מבשרת וכן האלה, כל הזמן עוד נעשים בו שינויים ואני הולך לאיבוד לעיתים תכופות.

נחמן שי: עוד לא הסתיים.

נחמן שי: זה הרבה זמן מעבר לתקופה שתכננת.

ישראל כץ: עד כמה שאני יודע, סתם בהערה, כל ענייני מבשרת הוסדרו, כולל התחבורה הציבורית, כולל הכניסות, היציאות.

ישראל כץ: זה אחד היישובים הכי מחוברים היום במדינה.

שלי יחימוביץ': טוב, חבר'ה אני מציעה שכל אחד לא ידבר על הכביש שליד הבית שלו.

נחמן שי: אני חיכיתי שתגידי לי את זה, אז זה בסדר.

נחמן שי: אבל זה בסוף אדם קרוב גם אל קהילתו, נאמר ככה.

פנינה תמנו: התחנה המרכזית בתל אביב לא ליד הבית שלי.

נחמן שי: אבל אני מקווה גם שזה יקצר גם את זמן הנסיעה, כי בינתיים אנחנו רואים שנפח התנועה כבר וכדומה.

נחמן שי: מה שאני רוצה לשמוע ממך, זה איך אתה מגביר את הפעילות של התחבורה הציבורית?

נחמן שי: כי ברור שאם לא נעבור, חלקנו, רובנו לתחבורה ציבורית, אז המדינה תיחנק.

נחמן שי: זה לא יכול לעזור.

נחמן שי: כמה שתבנה, ובאמת בהרבה הערכה, הכבישים לא יכולים להכיל את נפח התחבורה.

נחמן שי: איך אתה חושב קדימה ל-20-40 שנים?

נחמן שי: וראיתי שאתה חושב קדימה.

שלי יחימוביץ': תודה.

שלי יחימוביץ': חבר הכנסת מיכאל מלכיאלי, בבקשה.

מיכאל מלכיאלי: אני רוצה להגיד משהו על הרב קו.

מיכאל מלכיאלי: אני מצטרף לקודמיי, אדוני השר – פורסם שביום חמישי הזה התחילה הרפורמה החדשה, שהנהג מפסיק להתעסק עם זה, וזה חשוב מאוד.

מיכאל מלכיאלי: באיפה עד היום עם הרב קו?

מיכאל מלכיאלי: איפה כן יוכלו להטעין את זה?

מיכאל מלכיאלי: באפליקציות.

מיכאל מלכיאלי: כמו שאתה יודע, לציבור החרדי אין אפליקציות - - -

שלי יחימוביץ': חבר הכנסת מלכיאלי, אני ממש מבקשת.

שלי יחימוביץ': באמת, יש לנו על זה דיון נפרד בהמשך.

שלי יחימוביץ': אתה יודע מה?

שלי יחימוביץ': תשאל את השאלה, הוא יתייחס לזה אחר כך.

מיכאל מלכיאלי: אחר כך, אוקי, כן.

מיכאל מלכיאלי: חשוב לי להשמיע את הדברים.

מיכאל מלכיאלי: לציבור החרדי אין אפליקציות ואין לו טלפון שמכיל אפליקציות, לכן אתם הפעלתם בירושלים חנויות שאפשר להטעין בהן.

מיכאל מלכיאלי: אבל מה?

מיכאל מלכיאלי: שכונת רמות עם 50,000 תושבים, רק ארבע חנויות.

מיכאל מלכיאלי: בית וגן עם מעל 25,000 תושבים, רק חנות אחת.

מיכאל מלכיאלי: אני חושב שכדאי - - -

שלי יחימוביץ': אנחנו נתייחס לזה בהמשך.

שלי יחימוביץ': חברת הכנסת יעל כהן פארן, בבקשה.

יעל כהן-פארן: תודה.

יעל כהן-פארן: אדוני השר – קודם כל לפני, אני מברכת על קיום הדיון.

יעל כהן-פארן: אני חשבתי שזה רק על הרב קו, ואני שמחה שזה רחב יותר.

יעל כהן-פארן: אדוני השר, פגשתי אותך גם שבוע שעבר - - -

שלי יחימוביץ': כיוון שכבר הזמנו אותו לכאן, אז רצינו לקבל סקירה על כל משרדו.

יעל כהן-פארן: מצוין, והדגש על התחבורה הציבורית הוא מצוין.

יעל כהן-פארן: השאלה שלי היא: עד מתי אתה חושב שאפשר להמשיך במדיניות הגם וגם וגם, והכל יהיה בסדר?

יעל כהן-פארן: כי אני, היום, לקח לי שלוש שעות להגיע לירושלים, בגלל הכניסה לעיר וכל הבלגן שעושים שם.

יעל כהן-פארן: אני נסעתי דרך שכונת מאה שערים ודרך בית חנינה, ואל תשאל - - -

ישראל כץ: מה זה קשור אליי?

יעל כהן-פארן: הכל קשור אליך.

יעל כהן-פארן: השאלה היא - אני ניסיתי להגיע ב-9:00 והגעתי ב-10:00.

יעל כהן-פארן: שהאלה היא, מתי נשים את התחבורה הציבורית באמת במקום גבוה יותר, באמת בראש סדר העדיפויות, ולא נגיד: אנחנו עושים גם את זה וגם את זה, וגם תחבורה ציבורית.

יעל כהן-פארן: השאלה שלי הספציפית: האם יש לכם יעדים מספריים להעברת נוסעים מתחבורה פרטית לתחבורה הציבורית, ואיך אתם מודדים את העמידה ביעדים האלה?

יעל כהן-פארן: האם אלו יעדים שנתיים, רב שנתיים?

יעל כהן-פארן: איך מודדים ממש את העמידה ביעדים האלה?

יעל כהן-פארן: תודה.

שלי יחימוביץ': תודה רבה.

שלי יחימוביץ': ברשותכם, תחליטו אתם אדוני השר או המנכ"לית, מי יענה על השאלות.

שלי יחימוביץ': סוגיית הרב קו בהמשך.

שלי יחימוביץ': אני ממש מבקשת תגובות ענייניות, קצרות, לשאלות של חברי הכנסת.

שלי יחימוביץ': בבקשה.

<קרן טרנר: קרן טרנר, מנכ"לית המשרד.

<קרן טרנר: כביש ירוחם דימונה, כביש 204, מתווסף לכביש 224 שכבר הוזכר בהחלטת ממשלה קודמת ואושר.

<קרן טרנר: הממשלה נמצאת בטיוטות של החלטת ממשלה.

<קרן טרנר: בטיוטת ההחלטה שאנחנו מקווים שתעלה לאישור הממשלה בקרוב, יש את נושא תאורה והסדרת שול בכביש 204 בהיקף של כ-15 מיליון שקלים, ועוד 10 מיליון שקלים לתכנונים באזור.

<קרן טרנר: לעניין הכביש, אנחנו מתכוונים להסדיר שם תאורה ושול, זה ישפר מאוד את ה- - -

ישראל כץ: רק הערה, אנחנו ביקשנו לצרף להחלטת הממשלה את כביש ירוחם דימונה.

ישראל כץ: הוא כביש דמים.

ישראל כץ: אני הנחיתי גם את חברת נתיבי ישראל להקצות עשרה מיליון שקלים, כדי לאתר מוקדים שבהם צריך להתקין תאורה, באזור הנגב הרחוק, מצפה רמון, באזורים האלה בכבישים שם, כדי להתחיל קידום תכנון, שאפשר יהיה לבצע את זה לאחר מכן.

ישראל כץ: את כל זה אנחנו נכניס לתוך ההחלטה.

<קרן טרנר: לגבי התחבורה הציבורית ביישובים הבדואים בנגב.

<קרן טרנר: אז באופן כללי, ביישובי החברה הערבית אנחנו משקיעים למעלה מ-100 מיליון שקלים בשנה, תוספות שירות.

<קרן טרנר: אנחנו בין השנים 2015 ל-2017 הגדלנו ב-187% את התחבורה הציבורית אל מול 20 ומשהו אחוזים, 24% בתחבורה הכללית.

<קרן טרנר: שיעור הגידול באוכלוסייה הכללית הוא היה פחות מ-4%.

<קרן טרנר: בשנים האלה יש לנו הרבה מאוד שירות תחבורה ציבורית שנוסף, גם באופן כללי באוכלוסייה אבל בוודאי לחברה הערבית אנחנו מנסים להכניס כמה שיותר תחבורה ציבורית ליישובים הבדואיים בנגב.

<קרן טרנר: אנחנו גם משריינים תקציב לפרויקטים של תשתית.

<קרן טרנר: איפה שאפשר לעבוד ולהכניס אוטובוס, אנחנו מכניסים.

<קרן טרנר: לפעמים אם אין היתר או אם מוסדות התכנון לא נותנים לנו לסלול כביש, אנחנו מתקשים.

<קרן טרנר: קו סגול?

ישראל כץ: אני אגע בו.

<קרן טרנר: אז אני אמשיך לגבי התחנה המרכזית בתל אביב.

<קרן טרנר: אנחנו צריכים מקום, מסוף לאוטובוסים וחניה לאוטובוסים.

<קרן טרנר: אנחנו נשמח אם זה יהיה מקום אחר ולא התחנה המרכזית, אבל אם לא יתנו לנו שטח אחר לכזה היקף של אוטובוסים, נצטרך - - -

שלי יחימוביץ': שלמי זה מופנה האם לא יתנו לנו?

ישראל כץ: ראש עיריית תל אביב.

ישראל כץ: חד וחלק, זה לא קשור לכלום.

שלי יחימוביץ': ואתם בדין ודברים איתו?

<קרן טרנר: אנחנו כל הזמן מבקשים עוד ועוד מסופים מכל הרשויות, ובעיקר - - -

ישראל כץ: כל רשות חייבת לתת שטח.

ישראל כץ: היא נותנת שטח, משרד התחבורה יודע לתרגם את זה - - -

שולי מועלם-רפאלי: שהוא צמוד לשטח הקיים, אדוני השר?

<קרן טרנר: לא.

ישראל כץ: במקרה הזה, מדובר על שטח בגבול עיריית חולון.

פנינה תמנו: יש דין ודברים?

ישראל כץ: עיריית חולון מתנגדת להעביר את המטרד הזה, בלשונה, לידה, ואז היא מתנגדת.

ישראל כץ: זה סמוך למשרד הרישוי שם בחולון.

ישראל כץ: הדבר הזה תקוע שם בין העיריות.

ישראל כץ: עיריית תל אביב, שהיא עירייה עוצמתית, היא צריכה להקצות שטח.

ישראל כץ: משרד התחבורה יתרגם את זה מול חברות התחבורה - - -

פנינה תמנו: אבל לאחרונה אמר חולדאי, ראש עיריית תל אביב, שהוא מבקש עזרה מהכנסת - - -

שלי יחימוביץ': פנינה, סליחה, לא.

שלי יחימוביץ': אני מבקשת לאפשר להם לסיים, יש כאן המון דוברים, המון נושאים - - -

פנינה תמנו: אבל זה נושא מאוד חשוב.

שלי יחימוביץ': אני לא מפקפקת לרגע בחשיבות הנושא.

ישראל כץ: זה נושא מאוד חשוב.

ישראל כץ: בעצם – ואני ראיתי את זה מהפרסום בתקשורת, זה בסדר גמור.

ישראל כץ: אני לא עוסק הרי בדברים האלה.

ישראל כץ: אחרי זה ביקשתי מקרן לבדוק את זה, והיא בדקה את הדבר הזה, וזה בעיקרון פשוט ביותר.

ישראל כץ: אנחנו לא שבעי רצון ממצב התחנה המרכזית בתל אביב.

ישראל כץ: אנחנו יודעים ש – אני, כשנכנסתי לתפקיד עוד, הנחיתי – וזה קורה במקומות, וזה בטיפול בשאר המקומות, להסדיר יציאה והגעה נאותים ואנושיים.

ישראל כץ: בבאר שבע, למשל, שהפכו את התחנה לקניון, בנתניה עוד השלמנו, במקומות אחרים, בעפולה ובזה.

ישראל כץ: תל אביב, שהיא מרכז, וודאי צריכים.

ישראל כץ: עכשיו, אם לא יתנו שטח חדש, אז יהיה דיון מה עושים בתקופת הביניים כאן.

ישראל כץ: לנו אין שום עניין מי הבעלים, לא מתעסקים - - -

שלי יחימוביץ': אוקי, תודה רבה.

שלי יחימוביץ': בואו נמשיך לשאלת הקו הסגול של חברת הכנסת - - -

ישראל כץ: הקו הסגול, זה עדיין לא עניין חלוט לחלוטין.

ישראל כץ: שלושת העקרונות שקבעתי – וקרן היא זו שמובילה את התהליך הזה.

ישראל כץ: עדיין יש שם תהליכים מול חברת נטע, מול עיריית רמת גן, מול המשרד.

ישראל כץ: אבל אם יתברר שזה לא עומד בקריטריון הזה, אם יתברר – הם בכלל, אגב, פנו לבג"ץ.

ישראל כץ: הם גם קיצרו את התהליכים, זה בבית משפט בכלל.

שולי מועלם-רפאלי: גם אתה וגם אני יודעים שבג"ץ ישמח שאנחנו נגיע להסכמות בלי הצורך בדיון המשפטי.

ישראל כץ: זה בשלבים מתקדמים.

ישראל כץ: מצד אחד פונים לבג"ץ- - -

שלי יחימוביץ': לגופו של עניין.

ישראל כץ: לגופו של עניין, אני קיבלתי את הקו האדום, הוצאנו לדרך.

ישראל כץ: הקו הסגול והירוק חייבים להוציא אותם לדרך, הם מתוקצבים ב-30 מיליארד שקלים.

ישראל כץ: זה דבר שאושר כבר סטטוטורית, כולל בממשלה.

ישראל כץ: התוודעתי לזה.

ישראל כץ: אותו חבר מועצת עיר פנה לאיילת שקד, חבר ש"ס פנה לאריה דרעי, הגישו ערעור על ההחלטה, תוך שבועיים כדי לפתוח את - - -

שלי יחימוביץ': ישראל, סליחה, זה לגיטימי.

שלי יחימוביץ': לא, ברצינות.

שלי יחימוביץ': שליחי ציבור מכל המפלגות פועלים ברחבי הארץ, והם באים אלינו וזה – גם בליכוד זה קורה איכשהו.

ישראל כץ: מה שקרה בליכוד, למרות שראש העיר – לא יודע אם הוא חבר ליכוד או לא, יכול להיות שאפילו כן.

ישראל כץ: מלא מקומות, וודאי, חבר ליכוד.

ישראל כץ: אחרי שבחנתי, אני מטפל בזה באופן מקצועי.

ישראל כץ: הפניות הן לגיטימיות, אבל ההחלטות צריכות להיות מקצועיות לטובת המדינה ולטובת הציבור.

ישראל כץ: עכשיו אני אומר דבר פשוט: תארו לעצמכם – לא רוצה חיכוך פוליטי, שמו שלטים ברמת גן, שאני מחלק את רמת גן וכולי.

ישראל כץ: זה מזכיר את השלטים על ירושלים.

ישראל כץ: אין בעיה, אין שום בעיה, הם גם יכולים לעמוד בתור ארוך של מוחים – אני בטוח בהחלטותיי, אני עומד מאחוריהן.

ישראל כץ: אם הייתי אומר לו: קח את 10 מיליארד השקלים האלה, לא עושה את הקו הסגול, ולוקח את זה למקום אחר.

ישראל כץ: את יודעת כמה מקומות זקוקים לזה?

ישראל כץ: הולכות להיות שש תחנות ברמת גן עצמה, של הקו הסגול.

ישראל כץ: שש תחנות, שרק בתחנה שהם רוצים לבטל - - -

שולי מועלם-רפאלי: הם לא רוצים לבטל, הם הציעו חלופה, אדוני השר.

ישראל כץ: תאמיני לי שאני בקיא יותר ממך.

שולי מועלם-רפאלי: ברור לי.

שולי מועלם-רפאלי: אני הרי אמרתי את זה, שאני לא אשת מקצוע - - -

ישראל כץ: אני לקחתי ברצינות – פעם בגלל איילת ישבתי, פעם בגלל – ישבתי בלי קשר אליהם, חמש פעמים לפחות, בראש ישיבה שהייתה גם נטע, גם עיריית רמת גן, גם משרד התחבורה, גם – ואני במעמד של שופט.

ישראל כץ: ככה אני רואה את זה, אני חייב לקבוע את הדברים, מה הכי טוב ונכון.

ישראל כץ: אני לא הצלחתי עוד להשתכנע שאפשר לעשות את השינוי הזה, כי לעשות שינוי מהותי, משמועתו שהקו הזה לא ייסלל, לא יהיה.

ישראל כץ: זה מה שקרה בעבר.

שלי יחימוביץ': אוקי, בואו נמשיך ליתר העניינים.

ישראל כץ: לכן אם תימצא הדרך במסגרת שלושת העקרונות, אז – אנחנו לא נרתעים מהקמפיינים ומכל הדברים.

ישראל כץ: אישי ציבור יכולים לפנות, אבל מנהיגים פוליטיים ושרים צריכים לקבל החלטות ענייניות.

ישראל כץ: כרגע, אם לא תימצא סיבה או דרך אחרת שהיא יכולה להיות לגיטימית, לעשות ולהכיל תוך כדי, אז הקו הזה צריך להיסלל, כי אחרת – אתם מדברים על תחבורה ציבורית, אין תחבורה ציבורית יותר המונית מאשר רכבת קלה.

<קרן טרנר: לגבי מוסדות התכנון שחברת הכנסת עזריה דיברה עליהם, אנחנו דנים על זה גם בוועדת הכלכלה.

<קרן טרנר: מתוכננות שכונות חדשות בצורה שלא - - -

ישראל כץ: רק הערה, בעמק רפאים פנו אליי גם כן במסילה עתידית, השלישית בתור, הקו הכחול.

ישראל כץ: הלכתי, סיירתי - - -

רחל עזריה: אתה עשית עבודה מדהימה, באמת.

ישראל כץ: אז אני אומר, אני קשור - - -

רחל עזריה: וגם הציבור – לא, באמת.

רחל עזריה: הציבור שם היה בשוק.

ישראל כץ: ומנענו - - -

שלי יחימוביץ': אנחנו לא נגד מחמאות, זה בסדר.

שלי יחימוביץ': לא, את ישר מתגוננת.

ישראל כץ: הקטע הזה – אבל מתי פנו אליי?

ישראל כץ: לפני האישור הסופי הסטטוטורי.

ישראל כץ: הסוגיה הזאת, אם זה יעבור בתוך רפאים, פארק המסילה, האם אפשר - - -

רחל עזריה: ירושלים מאוד מאתגרת כי היא עיר בנויה, והיא עיר ותיקה עם המון לשימור.

ישראל כץ: אבל כשמחליטים אז צריך לבצע.

ישראל כץ: כאן זה כבר מאוכלס, זה - - -

שלי יחימוביץ': רגע, חזרת לקו הסגול או שאתה עוד בירושלים?

ישראל כץ: כן, רק הקשתי מזה - - -

שלי יחימוביץ': אז דיי נפרדנו מהקו הסגול.

ישראל כץ: הבאתי מהכחול לסגול.

שלי יחימוביץ': כן, עוד סוגיות שעלו פה.

<קרן טרנר: אז לגבי מוסדות התכנון.

<קרן טרנר: היום מתוכננות שכונות בצורה שלא מספיק תומכת שירות תחבורה ציבורית.

<קרן טרנר: אנחנו עובדים על העניין הזה, אנחנו חושבים לקדם נספח מחייב של תחבורה ציבורית ואנחנו דנים על זה בהרחבה גם בוועדת הכלכלה.

ישראל כץ: ברור לך מי מוביל את התכנון, זה לא משרד התחבורה.

רחל עזריה: לא, אבל לכם אין שום ממשק עם התכנון, זו הבעיה שלנו.

ישראל כץ: יש ממשק, אבל אין say.

רחל עזריה: יש ממשקים - - -

<קרן טרנר: יש say, אך לא - - -

רחל עזריה: יש – אתם לא - - -

שלי יחימוביץ': רחל, אני מבקשת.

<קרן טרנר: אנחנו אומרים מה אנחנו חושבים, ומוסדות התכנון מחליטים אחרת.

<קרן טרנר: לדוגמה, בעיר חריש, רצינו ארבעה דונמים למסוף תחבורה ציבורית, וקיבלנו חצי דונם.

<קרן טרנר: תחבורה ציבורית טובה לא יכולה להיעשות ב- - -

רחל עזריה: כן, אבל אני שאלתי על התחדשות עירונית ופינוי בינוי.

רחל עזריה: על עיבוי שכונות, ולא על הקמת שכונות.

<קרן טרנר: ועכשיו אני עוברת לירושלים אופן כללי - - -

ישראל כץ: רוצה דוגמאות?

ישראל כץ: כפר סירקין, מלא דוגמאות אחרות, שרוצים לבנות כמה שיותר מהר.

ישראל כץ: משרד התחבורה הוא מגבה צרכים תחבורתיים, ומוסדות התכנון מחליטים מה שהם מחליטים.

רחל עזריה: כן, אבל אני מדברת על מה קורה כשיש שכונה בנויה, וזה מה שאנחנו הולכים לעשות בכל הארץ בשנים הקרובות.

<קרן טרנר: כשיש שכונה בנויה - - -

רחל עזריה: אנחנו משלשים את שיעור התושבים - - -

שלי יחימוביץ': קרן תענה לך.

<קרן טרנר: גם בשכונה בנויה, השיח הוא שיח או עם מוסדות התכנון או עם ראשי הערים.

<קרן טרנר: בירושלים זה עוד מצב מתקדם מאוד של שיח עם המנהלים, גם אם הם טוענים שלא דיברו איתם.

<קרן טרנר: אנחנו עם המנהלים, צוות תכנית אב, שזה עמותה שהיא משותפת לעיריית ירושלים ולמשרד.

<קרן טרנר: אנחנו עובדים מאוד קשה על תכנון קווים בצורה שמשתפת את הציבור.

<קרן טרנר: אז גם במקרים של התחדשות עירונית יש את המענה, או לפחות – בואי נגיד, אם העירייה יודעת מזה, גם אנחנו יודעים מזה.

<קרן טרנר: כן מי שעוסק בתכנון של השכונה צריך לתת את הדעת גם לעניין של התחבורה הציבורית.

<קרן טרנר: גם פה - - -

<ישי בלך: רחוב רביץ, אין לו תחבורה.

<ישי בלך: שם התכנית - - -

שלי יחימוביץ': לא חברים, סליחה, אני לא מוכנה.

<קרן טרנר: לגבי היקף הנוסעים בירושלים, יש לנו משהו כמו 700,000 נוסעים ביום בירושלים.

<קרן טרנר: זה היקף מטורף.

<קרן טרנר: 150,000 ברכבת הקלה.

<קרן טרנר: היעדים שלנו הם יעדים ברמת הפיצול, כמה ייסעו בתחבורה ציבורית וכמה ייסעו ברכב פרטי.

<קרן טרנר: אנחנו שואפים במטרופולינים להגיע לשימוש בתחבורה ציבורית של 30%.

<קרן טרנר: בירושלים אנחנו נמצאים ב-25%, אבל רמת השירות גם לא טובה.

<קרן טרנר: היינו רוצים גם להעלות את רמת הפיצול, אבל כרגע אנחנו מתמקדים בירושלים בהעלאת רמת השירות.

<קרן טרנר: אנחנו חושבים שזה גם יביא אנשים לבחור בתחבורה הציבורית.

<קרן טרנר: בירושלים אנחנו גם סוללים הרבה מאוד נת"צים, גם בכניסה לעיר מסחרוף, עד הכניסה לתחנה המרכזית.

<קרן טרנר: אנחנו עושים גם מחלוף וגם נתיב שלישי, נת"צים ומת"צים בתוך העיר ירושלים ובכניסות גם מכיוון דוכיפת ופסגת זאב.

<קרן טרנר: אנחנו הולכים להכניס מוניות שירות עם רב קו באמצע השבוע, עם כיבוד רב קו באמצע השבוע.

<קרן טרנר: אנחנו הולכים להוציא מאגד למכרזים חלק נכבד מאוד משירות התחבורה הציבורית העירונית.

<קרן טרנר: אנחנו מטפלים במעמד הנהג, קודם כל בירושלים, ואנחנו נדבר על זה בהרחבה עוד מעט.

שלי יחימוביץ': אוקי.

שלי יחימוביץ': חברי הכנסת שהלכו לא יקבלו תשובה לשאלותיהם.

שלי יחימוביץ': יעל כהן פארן, צריך להשיב לה.

<קרן טרנר: אני חושבת שעניתי, עם יחס תחבורה ציבורית בכבישים ומה המדדים.

שלי יחימוביץ': אז רגע שניה יעל, יש לי שאלת המשך לשאלה של יעל.

יעל כהן-פארן: פיצול?

יעל כהן-פארן: זו לו תשובה.

שלי יחימוביץ': אנחנו יודעים שב-2017 הייתה עלייה של 5% בשימוש בתחבורה ציבורית.

שלי יחימוביץ': חסר - - -

ישראל כץ: בשנתיים הקודמות, כמה היו?

<קרן טרנר: היה בתחבורה הציבורית בין 16-17.

<קרן טרנר: באוטובוסים 4.7%, אבל בתחבורה הציבורית כולה 5.2%.

<קרן טרנר: בין 2015-2017 היו 11%.

ישראל כץ: הבעיה העיקרית היא בגוש דן.

שלי יחימוביץ': עכשיו, אנחנו יודעים שבמקביל יש גם שימוש גובר ברכב פרטי.

שלי יחימוביץ': לגבי השימוש ברכב פרטי אין לנו נתונים.

שלי יחימוביץ': כן יש בידינו את הנתונים לשימוש בתחבורה ציבורית, אבל כדי להבין את מידת ההתקדמות וה – אנחנו רוצים הרי שיהיה יותר שימוש בתחבורה ציבורית ופחות שימוש ברכב פרטי.

שלי יחימוביץ': אנחנו כן צריכים את הנתון ההשוואתי של עלייה בשימוש ברכב הפרטי.

שלי יחימוביץ': האם קיים נתון כזה?

שלי יחימוביץ': ואם ברשותכם, תוכלו לתת לנו אותו.

ישראל כץ: הוא קיים בלשכה המרכזית לסטטיסטיקה.

<קרן טרנר: הוא קיים בלמ"ס באיחור.

<קרן טרנר: אנחנו מתייחסים לגידול באוכלוסייה, אנחנו מראים שהגידול באוכלוסייה הוא 1.8% בין 2016-2017, ו-3 - - -

שלי יחימוביץ': מה גדל יותר מהר, שימוש בתחבורה ציבורית או שימוש בתחבורה פרטית?

<קרן טרנר: מה שאנחנו רואים זה שהגידול באוכלוסייה היה בין 2015-2016 3.8%.

<קרן טרנר: הגידול בהיצע של התחבורה הציבורית היה 24% - - -

יעל כהן-פארן: לא בהיצע, בשימוש.

<קרן טרנר: בסדר, רגע.

<קרן טרנר: בשימוש 11%.

<קרן טרנר: ברכב פרטי, אני לא חושבת שיש לנו את הנתונים עוד על 2017, אבל אני אבדוק.

ישראל כץ: את שאלת אותי גם בדיון הקודם וגם עכשיו.

ישראל כץ: צריך להבין, כי את אומרת כאן – אי אפשר גם וגם וגם - - -

יעל כהן-פארן: אתה עושה גם וגם וגם.

ישראל כץ: אז אני אומר, אי אפשר שלא לעשות גם וגם וגם.

יעל כהן-פארן: צריך לתעדף.

ישראל כץ: שניה, תני לי משפט.

ישראל כץ: כשאנחנו נדבר על כבישים, אז את שומעת מה הכביש לערד עושה למי שגר שם, וגם מי שנוסע לים המלח ולמקומות אחרים.

ישראל כץ: אני יכול להביא לך מאה כבישים כאלה, ובכל מקום תהיה אותה משמעות שאין תחליף בהבטחת הבטיחות ובשיעורי איכות החיים.

ישראל כץ: זאת אומרת, אין מצב שיש איזושהי פריבילגיה לא לסלול עכשיו בנגב, בגליל, או בתל אביב או בכל מקום שצריכים כבישים.

ישראל כץ: אי אפשר שלא לעשות את זה.

ישראל כץ: היה פיגור עצום, אנחנו עושים את זה.

ישראל כץ: עכשיו, תחבורה ציבורית – אני לא שולט בהחלטה של האדם אם לקנות רכב.

ישראל כץ: אז נוח להגיד שהוא עושה את זה כי אין לו מספיק תחבורה ציבורית, אף אחד לא הוכיח את זה גם.

ישראל כץ: מדוע?

ישראל כץ: כי באירופה, במדינות המתקדמות וגם בארצות הברית, היקף השימוש ברכב פרטי, אם בישראל הוא 300 ומשהו רכבים לאלף נפש, באירופה כמעט פי שניים ובארצות הברית כמעט פי שלושה.

יעל כהן-פארן: אבל זה אותם נתונים כבר 20 שנים.

ישראל כץ: שניה אחת.

ישראל כץ: זאת אומרת, זה קשור - - -

יעל כהן-פארן: ואנחנו בגידול אוכלוסייה מאוד גדול לעומת אירופה.

ישראל כץ: זה קשור לרמת החיים, קשור לזה שכל אחד כאן רוצה רכב - - -

יעל כהן-פארן: קשור לזה שיש פה הרבה צעירים לעומת אירופה.

ישראל כץ: כל אחד מוכן לוותר על הרכב של השני, ולא בהכרח על הרכב שלו.

ישראל כץ: אם לא רכב אחד, רוצה שניים, ואם לא שניים אז שלושה.

ישראל כץ: הרכב האוטונומי יעשה כאן שינוי בהרגלים, בלי ספק.

ישראל כץ: עדיין יהיו רכבים, זה יהיה אבל בכיוונים אחרים לגמרי, וזה עוד חמש שנים.

ישראל כץ: העתיד כבר מתחיל להיות כאן.

ישראל כץ: תפקידנו לתת לאדם, לבחירתו החופשית, ואפשר גם לעשות הכרחה.

ישראל כץ: זה החלום של פקידי האוצר, שאני מונע אותו בינתיים, מס גודש ודברים אחרים.

ישראל כץ: שאתה רוצה להציע לאדם אלטרנטיבה בין לנסוע ברכב הפרטי ולשלם למקומות צפופים, לבין לנסוע בתחבורה ציבורית זמינה וכולי, אתה צרך שהיא תהיה זמינה, נוחה, זולה ובטוחה.

ישראל כץ: במדינת ישראל אנחנו מתקדמים, אנחנו בשלבים.

ישראל כץ: ניקח את גוש דן, שזה לב הבעיה ולב היקף הנסיעות וכולי.

ישראל כץ: מי שהיום יקים מס גודש על כניסה לתל אביב, הוא פשוט לוקח מיסים.

ישראל כץ: הוא לא יכוון את התנועה – עושים את זה אגף באוצר, לוקחים את זה ברווחה, בחינוך, לוקחים היטל השתתפות של האוכלוסייה עצמה, עשו את זה במים וכולי.

ישראל כץ: לכן אני מונע אידיאולוגית הטלת מיסים כאלה, כי זה מס הכנסה, וזה לא יפתח את התחבורה.

ישראל כץ: אנחנו, ואני עושה את זה ביד רמה, גם בוויכוחים, הנה הקו הסגול, וגם בדברים אחרים.

ישראל כץ: לכן אני אומר, לא הרבה היו מתנדבים, יכולים או מוכנים לעמוד באתגרים האלה.

ישראל כץ: חייבים – ניקח את גוש דן, חייבים לעשות שם תחבורה ציבורית, בכוח.

ישראל כץ: אגב, ראשי הערים הם לא בעיה, הם כולם חתמו, חוץ מגבעתיים.

ישראל כץ: כל פעם אומרים: ראשי הערים לא נותנים.

ישראל כץ: הם כן נותנים, רק מה?

ישראל כץ: לעשות במטרופולין שיש בו למטה תשתיות וכולי, וזה לא לצבוע צבע בדבר הזה, זה ייקח תקופה מסוימת לעשות נת"צים.

ישראל כץ: סיכמנו עם האוצר, זה מומן במיליארדים, בלי matching.

ישראל כץ: אפילו נותנים הטבות לאלה שחתמו בזמן, לשפר להם דברים ברחוב וברחוב ליד, לתמרץ אותם.

שלי יחימוביץ': בלי matching, זה הדבר הכי חשוב שאמרת.

ישראל כץ: בלי matching- - -

<קרן טרנר: אבל 115% על הפרויקט.

ישראל כץ: 119% על הפרויקט, שיהיה להם תמריץ ברחובות ליד, עוד מדרכות, עוד דברים.

ישראל כץ: נתנו תאריכי יעד לדברים האלה.

ישראל כץ: אנחנו יודעים לעבוד, אנחנו יודעים מה המטרה.

ישראל כץ: בנתיבי איילון שיקמנו את החברה.

ישראל כץ: הייתה חברה משותפת עם עיריית תל אביב, שיקמנו, שמנו שם, יש שם צוותים, קיבלה את האחריות.

ישראל כץ: מקדמים את זה, אף אחד לא מפריע להם.

ישראל כץ: אני בודק אותם לפחות פעם בחודש, ואת האחרים אני בודק פעם ביומיים.

ישראל כץ: אני אומר: נת"צים, נת"צים, נת"צים.

ישראל כץ: אם האוטובוס יוכל להגיע בגוש דן בחצי שעה במקום שעתיים, אז כל השיקול של האדם אם לנסוע הוא יהיה אחר.

ישראל כץ: אנחנו מקדמים תחבורה ציבורית שתהיה אלטרנטיבה.

ישראל כץ: אני לא יכול לשלוט ברצון של האדם לקנות רכב פרטי, אני עוד פעם אומר.

שלי יחימוביץ': מה שאמרת, אל תגיד עוד פעם.

שלי יחימוביץ': אני רוצה לתת לעוד שלושה דוברים לשאול שאלות, להגיד דבר או שניים שאינם חברי כנסת.

שלי יחימוביץ': אני מבקשת שתעשו את זה בקצרה.

שלי יחימוביץ': אני אומר את שמות השלושה: אלעד מלכא, חבר מועצת עיריית ירושלים, תום פרומוביץ', רכז ענף תחבורה בכוח לעובדים, רוצה לדבר בשם עובדי אגד תעבורה, וגיל יעקב, מנכ"ל 15 דקות.

שלי יחימוביץ': אלעד מלכא, בבקשה.

<אלעד מלכא: כן, תודה רבה גברתי.

<אלעד מלכא: גם אדוני השר, תודה רבה לך.

<אלעד מלכא: אנחנו שומעים כאן

<אלעד מלכא: שוב פעם את האמירה החשובה מאוד לגבי נושא המפעיל הנוסף ביחד עם אגד בירושלים.

<אלעד מלכא: אני רק אסבר את אזנה של הוועדה.

<אלעד מלכא: אנחנו מדברים על 2017, שנה עם כ-8% אי ביצוע של נסיעות, כמיליון ורבע דקות בחודש שתושבי ירושלים ממתינים בתחנות המוצא, כתוצאה מהעובדה שנסיעות פשוט לא יוצאות.

<אלעד מלכא: אנחנו מדברים על עוד 30%-40% מהנסיעות שיוצאות באיחור.

<אלעד מלכא: גם השר אמר, גם המנכ"לית כבר אמרה, שרוצים להוציא קווים למכרז, אנחנו זקוקים לזה.

<אלעד מלכא: להגיד את זה בלי תאריך יעד, מבחינתנו, אנחנו חוזרים הביתה עדיין עם תחושה לא מספיק טובה סביב זה.

<קריאה: השנה.

<אלעד מלכא: השנה זה כבר התקדמות, 2018 זה כבר התקדמות.

<אלעד מלכא: לשמוע את זה זו בשורה שהיא טובה, אבל אנחנו מול זה כרגע בחיסרון.

<אלעד מלכא: זו נקודה ראשונה.

<אלעד מלכא: נקודה שניה, אם יורשה לי להעלות אותה.

<אלעד מלכא: אני מתעלם כרגע מנושא הרב קו, כי אני שומר את זה, הבנתי, לדיון לאחר מכן.

<אלעד מלכא: הנקודה השנייה שאני אשמח להעלות אותה עכשיו, היא הנושא של תחנת האומה שעומדת להיפתח, אני שומע שכבר כנראה בסוכות, תודה רבה, שמחים לשמוע על זה.

<אלעד מלכא: זה אירוע תחבורתי בתוך ירושלים, שכולל 800 אנשים שיוצאים בדקה אחת - - -

שלי יחימוביץ': אני מבקשת ממך לסיים, זו אמורה להיות שאלה קצרה ולא נאום.

<אלעד מלכא: אז אני מסיים עוד דקה אחת.

<אלעד מלכא: 800 אנשים שיוצאים בדקה אחת מבטן האדמה אל מפלס הרחוב בתחנה המרכזית.

<אלעד מלכא: לאן הם ממשיכים משם?

<אלעד מלכא: למרכזי התעסוקה, לשכונות.

<אלעד מלכא: איך הם ימשיכו לנסוע משם?

<אלעד מלכא: אני לפחות כרגע לא מכיר תכנית מספיק טובה, אני אשמח לשמוע אם יש כזאת.

<אלעד מלכא: תודה.

שלי יחימוביץ': תודה רבה.

שלי יחימוביץ': תום פרומוביץ', כוח לעובדים, בבקשה.

<תום פרומוביץ': תודה רבה גברתי היושבת ראש ואדוני השר.

<תום פרומוביץ': אנחנו מקדמים כבר תקופה ארוכה את העניין של מעמד הנהג, העלאת שכר, וותק ענפי שעובר בין החברות והכרה בנהג כמקצוע.

<תום פרומוביץ': שלושה דברים שדוברו בכמה וועדות, ולטעמנו צריכים להיכנס למכרזים.

<תום פרומוביץ': עניין נוסף, שבעצם גם מתקשר לדיון בעניין הרב קו והפרדת גביית תשלום וריכוז בנהיגה, זה עניין האלימות.

<תום פרומוביץ': אלימות כלפי נהגים, שבעקבותיה בעצם הרבה אנשים עוזבים את הענף, לא מעוניינים להמשיך, גם בגלל חוסר בטיפול מצד הרשויות וגם בגלל שאין מענה, אבטחה וכולי.

<תום פרומוביץ': העניין של הרב קו הוא טוב, צריך לתת איזושהי מעטפת.

<תום פרומוביץ': נשמח לשמוע איזושהי התייחסות, בעצם, לכל הרבדים של הבטיחות של הנהג.

<תום פרומוביץ': תודה רבה.

שלי יחימוביץ': תודה רבה.

שלי יחימוביץ': גיל יעקב, מנכ"ל 15 דקות.

שלי יחימוביץ': בבקשה.

יעקב גיל: תודה יושבת ראש הוועדה.

יעקב גיל: אני רוצה להתחיל, קודם כל, בתודה לשר על שילוב הרב קו במוניות השירות וקידום של הרפורמה.

יעקב גיל: אני חושב שזאת בשורה – אנחנו מקווים בשורה לטווח הקרוב לנושא התחבורה הציבורית.

יעקב גיל: אני חושב שהשאלה המרכזית לצד הפעילות המבורכת של הסעת המונים וכל התקציבים הגדולים שמוקצים לשנים קדימה, זה באמת מה הבשורות שהציבור הישראלי יוכל לראות ממש בשנים הקרובות, בשנה שנתיים הקרובות, שישכנעו אותו לעבור מהרכב הפרטי לתחבורה הציבורית.

יעקב גיל: אני רוצה לשאול על שלושה היבטים ממש בקיצור - - -

שלי יחימוביץ': שלושה זה נשמע לי הרבה.

יעקב גיל: אני רק מציין אותם, לא מרחיב.

יעקב גיל: אחד, זה הנושא של נתיבי תחבורה ציבורית בין עירוניים, שזה בסמכות משרד התחבורה, לא דורש שום התערבות של רשות מקומית, ואנחנו לא מבינים עדיין למה אין בכבישי ישראל הבין עירוניים נתיבים חדשים.

יעקב גיל: הדבר השני, קווים מהירים למוקדי תעסוקה.

יעקב גיל: אנחנו יודעים שיש תכנית כזאת קווי הזנק, אבל היא בתת ביצוע, עדיין זו לא בשורה – אנחנו רוצים שזה יהיה בהיקף הרבה יותר משמעותי, ולא רואים את זה גם בתקציב הקרוב.

יעקב גיל: הדבר השלישי, עלייה מכל הדלתות – אפרופו הדיון שהולך להיות על נושא הרב קו וגם על השינויים בירושלים, אנחנו חושבים שצריך להאיץ על המהלך הזה ושהוא יהיה קודם למהלכים של שינוי ברב קו ובשליחה של אנשים לטעינה שלא אצל הנהג.

יעקב גיל: אז אנחנו מבקשים לדעת מתי זה יושלם.

שלי יחימוביץ': אוקי.

שלי יחימוביץ': אני מבינה שיש כאן גם מישהו מההסתדרות?

שלי יחימוביץ': בבקשה, תציג את עצמך.

<דורון עזרא: דורון עזרא מאיגוד עובדי התחבורה בהסתדרות.

<דורון עזרא: קודם כל, תודה רבה ליושבת ראש הוועדה, גם לשר ולמנכ"לית.

<דורון עזרא: אני חושב שמה שנעשה לגבי הנהגים, עדיין לא מספיק.

<דורון עזרא: אני חושב שהשר והמנכ"לית באמת, גם מבחינת השכר וגם מבחינת שיפור הנהג, אבל זה עדיין לא מספיק.

<דורון עזרא: אני חושב שהבעיה העיקרית שלנו היום, אם זה בדן, אם זה באגד, אם זה במטרופולין, זה חוסר נהגים.

<דורון עזרא: עכשיו, אין – הנהגים לא מגיעים, א', בגלל באמת הכרת הנהג כמקצוע, האלימות שמתקיימת כלפי הנהגים - - -

ישראל כץ: למה באמת אתה חושב שלא באים לעבודה?

ישראל כץ: בסך הכל זה שכר דיי – יחסית, כן?

<דורון עזרא: בגלל הקושי.

<דורון עזרא: נהגים היום נוהגים 12 שעות.

<דורון עזרא: יושב ראש וועד העובדים של דן יספר לך איך בתל אביב, מחולון לתל השומר לוקח להם שעתיים וחצי, עם כל הדברים, איך הם תקועים בפקקים.

<דורון עזרא: זה אחד.

<דורון עזרא: שתיים, הנהגים מעבר לזה שהם צריכים לנהוג 12 שעות בגלל שחסר נהגים, אז הם לא מספיקים לנוח.

<דורון עזרא: היינו בוועדה – מנכ"לית המשרד שלך הייתה בוועדת הכלכלה.

<דורון עזרא: היא שמעה שם את כל הסוגיות, מה קורה עם הנהגים.

<דורון עזרא: בגלל המחסור בנהגים, יש קושי כל הזמן להתגלגל.

<דורון עזרא: לכן גם עוזבים - - -

שלי יחימוביץ': תודה רבה.

שלי יחימוביץ': תמר קינן, ארגון תחבורה היום ומחר, בבקשה.

<תמר קינן: שתי שאלות ממש קצרות.

שלי יחימוביץ': ממש קצרות.

<תמר קינן: אחת היא באיזה אופן אתם מודדים את רמת השירות של התחבורה הציבורית בהשוואה לשימוש ברכב הפרטי?

<תמר קינן: לא ברמה מדגמית בפרויקט זה או אחר, אלא ברמה ארצית ושוטפת.

שלי יחימוביץ': שאלתי את זה.

<תמר קינן: שאלה שנייה היא באיזה אופן אתם מתכוונים, בתכנית מתאר ארצי תמ"א 42 שאתם מובילים ביחד עם מנהל התכנון, לאגן בצורה משמעותית את העדיפות של התחבורה הציבורית גם ברמה העירונית וגם ברמה הבין עירונית, בהיעדר הנחיות שחסרות שם?

<תמר קינן: יש שם הרבה חלקים שחסרים.

שלי יחימוביץ': רק הערה לסדר.

שלי יחימוביץ': אנחנו, מבחינתנו, יכולים להאריך את הדיון כיוון שהדיון שתוכנן להיות על דו"ח המבקר בעניין פרשת בזק אלוביץ' ירד מסדר היום, אחרי שנעניתי לבקשת היועץ המשפטי לממשלה לבטל את הדיון מחשש שהוא יפגע בהמשך החקירה.

שלי יחימוביץ': אבל השר מוגבל בזמנו, הוא יכול להישאר כאן עד 12:30.

שלי יחימוביץ': אני אשמח אם תוכל יותר.

שלי יחימוביץ': אנחנו נמשיך בדיון על הרב קו, נעשה את זה עם מנכ"לית המשרד קרן טרנר, אבל בינתיים אנחנו לא משחררים אותך.

שלי יחימוביץ': בזמן שנותר, אם אפשר להתייחס לדברים שאמרו כאן יתר הדוברים.

ישראל כץ: קודם כל – אני כאן, אבל אני חושב שיש לקרן תשובות ספציפיות, היא מובילה תהליכים שהחלטנו עליהם.

<קרן טרנר: קישוריות לתחנת נבון, תחנת האומה.

<קרן טרנר: אנחנו הולכים לתגבר את הקווים מכל השכונות.

<קרן טרנר: בקיצור, בירושלים אנחנו מתכננים תוספות שירות.

<קרן טרנר: גם הוצאה ל – אבל גם תוספות שירות, ובוודאי הרחבת השירות לאזור התחנה המרכזית ותחנת הרכבת.

<קרן טרנר: נת"צים בין עירוניים הם חלק מהתכנית שלנו למהיר לעיר.

<קרן טרנר: יש שם גם נת"צים בין עירוניים.

<קרן טרנר: אנחנו מתקדמים עם הצירים המרכזיים.

<קרן טרנר: צריך כן להגיד, מהדרום כבר יש נת"צים, זה כביש 44 אם זה כביש 20.

<קרן טרנר: אנחנו עובדים על נת"צ בכביש 5, נתיבים מהירים שייצאו למכרז בקרוב.

<קרן טרנר: 461 שיוצא עוד מעט למכרז - - -

ישראל כץ: אני רק יכול להגיד כאן, הבין עירוני יבוצע והנתיבים המהירים יהיו וכולי.

ישראל כץ: אם לא יהיו נת"צים, בדגש על תל אביב והערים הגדולות, אנשים גם לא ייסעו בבין עירוני.

ישראל כץ: אם הוא יגיע וייתקע, זה לא מה שיגרום לו לקבל החלטה לעבור לתחבורה ציבורית.

ישראל כץ: לכן הנושא הזה של נת"צים בתוך הערים, שיותר קשים לביצוע כי זה עניין של סדר עדיפות, של לחצים, של ביצוע בתוך הסביבה האורבנית, זה הדבר הכי משמעותי.

ישראל כץ: הבין עירוני הוא מתוקצב, הוא יבוצע, חברת נתיבי ישראל.

ישראל כץ: הנתיבים המהירים הם מאוד משמעותיים עם השאטלים, עם החניונים הגדולים.

ישראל כץ: הכל מתוקצב, אגב, רק צריך לבצע את זה.

ישראל כץ: אבל הנת"צים בתוך העיר זו הסוגיה שיש לה את כל ההיבטים.

ישראל כץ: אם נהג, גם כן, נוסע שעתיים, אז אני לא יכול אפילו למדוד – אני יודע מתי החברה צריכה להוציא את האוטובוס, אני לא יכול לחייב אותה מתי היא מגיע ליעד שלה.

ישראל כץ: ברגע שיהיה נת"צ, אני אגיד: אתם יוצאים בשעה הזו והזו, אתם מגיעים בשעה הזו והזו.

ישראל כץ: לא עשיתם את זה, תקבלו קנס, אלא אם יש לכם סיבה של כוח עליון או משהו כזה.

ישראל כץ: לכן הנת"צים בתוך הערים זה הדבר – זה מתוקצב, זה הדבר הקריטי, כמו גם שבילי האופניים וכל המכלול הזה.

שלי יחימוביץ': אתה מצביע עלי, בצדק.

ישראל כץ: כי דיברנו על זה, עסקנו בזה.

ישראל כץ: אגב, פרויקט שלם בלי matching שעושים אותו בגוש דן, וגם בכל עיר ועיר אנחנו מקדמים פרויקטים.

שלי יחימוביץ': קרן, תמשיכי.

<קרן טרנר: מבחינת מעמד הנהג, אנחנו עובדים בכמה מישורים.

<קרן טרנר: אחד, זה עניין השכר.

<קרן טרנר: אנחנו בדיונים בהשתתפות ההסתדרות.

<קרן טרנר: עוד אין לנו סיכומים, אבל העלאת שכר הנהג וגם שינוי השכר עם הוותק.

<קרן טרנר: היום יש שכר אחיד, וגם אם נהג כמה שנים טובות, השכר שלו לא משתנה.

<קרן טרנר: אנחנו עושים איזשהו סולם.

<קרן טרנר: אנחנו עובדים - - -

ישראל כץ: ניידות בין חברות - - -

<קרן טרנר: כן, בין חברות אנחנו בודקים מה ניתן לעשות מבחינת זכויות.

<קרן טרנר: היום החוסר בנהגים גורם לזה שיש תחרות על הנהגים, ואז גם מציעים להם הצעות שונות לגבי מבנה השכר.

<קרן טרנר: אחת הבעיות - - -

שלי יחימוביץ': כלומר מה?

שלי יחימוביץ': השכר עולה בגלל שאין מספיק נהגים?

<קרן טרנר: כן.

<קרן טרנר: נגיד במטרופולין, הם זכו עכשיו במכרז ב-43 שקלים לשעה, כשהשכר בשאר הענף נמוך יותר.

שלי יחימוביץ': טוב, לפחות לשם שינוי התחרות משחקת לטובת העובדים.

<קרן טרנר: כן.

ישראל כץ: אנחנו הנחינו וסבסדנו את העלאות השכר.

<קרן טרנר: את ההעלאה האחרונה גם סבסדנו, ואנחנו עכשיו עם ההסתדרות במשא ומתן מול אגד על העלאה של השכר.

<קרן טרנר: המשא ומתן בישורת האחרונה - - -

שלי יחימוביץ': מה לגבי האלימות כלפי הנהגים?

שלי יחימוביץ': באמת, התביעה מנהג שהוא יחסית בשכר נמוך היא להיות הכל, כמו שאמר השר, גם המפקד בשטח, גם השוטר, גם הפסיכולוג, הכל.

ישראל כץ: צריך חקיקה.

שלי יחימוביץ': והוא חוטף מכות גם, בסוף, וקללות.

<קרן טרנר: כשהוא חוטף מכות, אנחנו צריכים לשאול את משטרת ישראל מה נעשה.

<קרן טרנר: זה לא משהו שאנחנו כמשרד – זו שאלה שצריך לשאול, מה קרה עם כל התיקים.

ישראל כץ: צריך לעשות חקיקה, להגדיר את מעמדם כעובדי ציבור.

שלי יחימוביץ': שמופרטים דרך מכרזים?

ישראל כץ: מה זה מופרטים?

ישראל כץ: תאגידים.

ישראל כץ: הבעיה היא לא בהפרטה, אני יכול להגיד לך בצורה ברורה - - -

שלי יחימוביץ': אפילו לא אמרתי את זה, אתה מייחס לי מיד דברים.

ישראל כץ: בכל מקום שהופרט, ב50% שזה הופרט – ב50% שהייתה רפורמה, רמת השירות היא הרבה יותר טובה, כן?

ישראל כץ: כולל אגד תעבורה וחברות בת של דן.

שלי יחימוביץ': כרגע אנחנו מדברים על שכרם של הנהגים.

ישראל כץ: אין מי שפעל יותר ממני באופן יזום, תוך ניצול העובדה שאנחנו ממשלה שיכולה להתערב, מה שלא קורה במפעל רגיל.

ישראל כץ: מ24 שקלים ל-39, עם העלאה נוספת.

<קרן טרנר: מבחינת חוסר בנהגים, מה שאנחנו עוד עושים מבחינת חוסר בנהגים ומעמד הנהג, אחד זה מסלול שהוא עוקף המסלול שיש במכון הרפואי לבטיחות בדרכים.

<קרן טרנר: היום מי שרוצה להיות נהג, או עד היום, הוא נדרש לתהליך מאוד ארוך שלקח עד אפילו שנה.

<קרן טרנר: מה שאומר שגם אם למישהו לא הייתה עבודה, היה מובטל והיה רוצה להיות נהג, הוא היה צריך לחכות הרבה מאוד זמן לבחינה הרפואית.

<קרן טרנר: את זה המשרד לקח אליו ממשרד הבריאות, ואנחנו בתוך שלושה-ארבעה שבועות ניתן כבר את האישור שהנהג יכול להתחיל קורס.

<קרן טרנר: אנחנו רוצים לדאוג למבנה נאות למנוחה והתרעננות לנהגים.

<קרן טרנר: שמענו שזה אחד הדברים שמציקים לנהגים, שגם אם הם מסיימים סבב בזמן או לא בזמן, אין להם איפה לעשות את הצרכים.

<קרן טרנר: זה בלתי נסבל.

<קרן טרנר: אנחנו יוצאים עכשיו לקול קורא למבנים יבילים, כמו שיש לפעמים בחתונות, שירותים על גלגלים, משהו שיעקוף את ההיתרים מהרשויות המקומיות.

<קרן טרנר: אנחנו ממקדים בזה הרבה מאוד מאמץ, לעשות מבני קבע כמו שצריך במסופים.

<קרן טרנר: כרטוס ללא נהג, גם כן מטפל במעמד הנהג.

<קרן טרנר: לא רק שזה בטיחותי יותר, מזרים את התנועה וחוסך המתנה מיותרת בתור לעלייה לאוטובוס, הנהג גם מתרכז רק בנהיגה והוא לא גם פסיכולוג, גם קופאי וגם הכל.

<קרן טרנר: לגבי איך מודדים מול רכב פרטי, דיברנו על זה קודם אז אני לא - - -

שלי יחימוביץ': אוקי, טוב.

שלי יחימוביץ': אנחנו עוברים עכשיו לפרק של מבקר המדינה, לדו"ח בעניין הרב קו.

שלי יחימוביץ': צחי סעד, ראש החטיבה הכלכלית - - - אתה עד 12:30 התחייבת להיות פה.

שלי יחימוביץ': אנחנו לא נוותר לך על ה-7 וחצי דקות.

שלי יחימוביץ': חברים, אני מבקשת.

שלי יחימוביץ': צחי, בבקשה.

<יצחק סעד: תודה.

<יצחק סעד: התייחסות קצרה לחלק הראשון של הדיון.

<יצחק סעד: אז צריך להגיד שאנחנו – כל אחד רואה שנעשים דברים בתחום פיתוח התשתיות, גם בתחום פיתוח הכבישים וגם בתחום פיתוח התחבורה הציבורית, אבל בסופו של דבר השאלה החשובה היא: האם הפיתוח הרב שנעשה מדביק את הביקושים הצמחים וגדלים?

<יצחק סעד: הן הביקושים הטבעיים והן הביקושים כתוצאה מזה שיש פקקים, ואז אנשים צריכים יותר את התחבורה הציבורית.

<יצחק סעד: האם הפיתוח הזה מדביק פערים ופיגורים של שנים?

<יצחק סעד: האם הוא מדביק פיגורים של שימוש בתחבורה ציבורית, רמת שימוש לעומת המקובל במדינות ה-OECD ומדינות נוספות שאנחנו רוצים להידמות אליהן?

<יצחק סעד: האם הוא מספיק טוב בשביל להסיט נהגים מכלי רכב פרטיים לתחבורה ציבורית?

<יצחק סעד: האם הוא מתמרץ אותם לעשות את המעבר הזה?

<יצחק סעד: הסוגיות האלה ואחרות נבדקות בימים אלה על ידי משרד מבקר המדינה במסגרת דו"ח מיוחד שהוא עושה בנושא התחבורה הציבורית, שאני מקווה שהוא יושלם בחודשים הקרובים, יוגש כטיוטה, ולאחר מכן יתפרסם לציבור.

<יצחק סעד: הוא עסק בו גם במספר דו"חות בשנים האחרונות.

<יצחק סעד: הוזכר פה נושא החשמול של הרכבת לירושלים, אז רק לפני מספר חודשים פורסם הדו"ח בנושא הזה, שהצביע על ליקויים שונים גם בתכנון, גם בהכנת אומדני עלויות, גם בעמידה בלוחות זמנים בפרויקט הזה, וגם על העיכוב הצפוי בפתיחת הפרויקט, ועל הצורך לא לוותר על שיקולי בטיחות במטרה לקדם את לוחות הזמנים, לא לוותר על שיקולי הבטיחות האלה.

<יצחק סעד: דו"ח בנושא הרכבת הקלה בתל אביב אמור להתפרסם בשבוע הבא, והדו"ח על הרב קו שאנחנו עכשיו הולכים לדון עליו, התפרסם גם כן במסגרת הדו"חות בנושא התחבורה הציבורית.

<קרן טרנר: תראה מה אנחנו עושים, כל כך מעט זמן לעבוד.

<קרן טרנר: כל העבודה שלכם היא עלינו.

שלי יחימוביץ': את זה כל משרד שמגיע לכאן אומר.

<יצחק סעד: הנושא הוא כל כך חשוב, אבל זה רק מעיד על החשיבות של מה שאתם עוסקים בו.

שלי יחימוביץ': תאמיני לי שרווחה ובריאות לפניכם בסולם הבדיקות.

<יצחק סעד: את גם היית במשרד האוצר, אז את יודעת מה זה שם.

<יצחק סעד: הרב קו, צריך לזכור את החשיבות של הרב קו ככלי שאמור לייעל את השימוש בתחבורה הציבורית.

<יצחק סעד: זה הכלי הבסיסי שהאזרח אמור להשתמש בו כשהוא משתמש בתחבורה ציבורית.

<יצחק סעד: זה אמור, מה שנקרא, להיות כלי שעוזר לו לעבור לתחבורה ציבורית.

<יצחק סעד: החשיבות שלו גדולה מאוד בהיבט של קישוריות, שזה אחד הפרמטרים החשובים בין אמצעי התחבורה השונים, כי בסופו של דבר אמצעי אחד טוב הוא לא מספיק, אלא צריך מספר אמצעים מדלת לדלת, והרב קו אמור לעשות את הקישוריות הזאת, ומפה נובעת החשיבות הגדולה מאוד שלו.

<יצחק סעד: אני מבקש, ברשותך, בקצרה, ממר מרסלו בז, שהוא מנהל האגף שאחראי לביקורת נושא התחבורה בנושא שלנו, לסקור בקצרה את הליקויים בדו"ח.

ישראל כץ: אני אשיב כמה דקות, מבחינת הנימוס - - -

<מרסלו בז: ההחלטה של מבקר המדינה לבדוק את נושא הרב קו הגיעה כתוצאה מהמון תלונות שקיבלנו במשרד, בעיקר בין השנים 2013-2016.

<מרסלו בז: חשוב לציין ש - - -

ישראל כץ: אתה יודע למה קיבלתם תלונות בין השנים האלה?

ישראל כץ: כי קודם לא היה רב קו, אני הכנסתי את זה.

<מרסלו בז: השימוש התחיל ב2017, לאט לאט עבר לכל כלי התחבורה הציבורית.

<מרסלו בז: רוב התלונות באמת היו בתקופה הראשונה.

<מרסלו בז: ראינו במהלך הביקורת כל 2016 שהיה טיפול מעמיק של משרד התחבורה בנושא.

<מרסלו בז: כמות התלונות ירדו, עדיין נשארו.

<מרסלו בז: אני רק אציין פה בקיצור את הליקויים העיקריים שמצאנו.

שלי יחימוביץ': שחלק מהם כבר תוקנו.

<מרסלו בז: חלק מהם כבר תוקנו.

שלי יחימוביץ': אז תציין מה תוקן כבר.

<מרסלו בז: בדיוק.

<מרסלו בז: הליקוי הראשון: בערים מסוימות מצאנו שכמות עמדות השירות להנפקת כרטיסי רב קו הייתה מאוד נמוכה.

<מרסלו בז: זה נושא שקיבל טיפול, אבל שמענו עכשיו שעל פי החלטה שהנהגים יפסיקו למכור כרטיסים, אז בעצם יכול להיות שהתופעה תחזור עוד פעם.

<מרסלו בז: מצאנו שאין אחידות בתקופת המינוי החודשי.

<מרסלו בז: למשל, ברכבת ישראל התקופה היא שלושים יום מיום הרכישה, ובאוטובוסים תקופה לחודש.

שלי יחימוביץ': וזה תוקן.

<מרסלו בז: זה גם כן תוקן?

<קרן טרנר: אנחנו נציג.

<מרסלו בז: במועד הביקורת, היקף הטעינות של כרטיסי רב קו באמצעות אמצעים טכנולוגיים הייתה נמוכה.

<מרסלו בז: סך הכל זה העביר את הצורך בטעינה אצל נהגי אוטובוסים.

<מרסלו בז: בעיה נוספת שמצאנו, זה שמחזיק כרטיס רב קו שהיה צריך לקבל החזר או לשחזר את הכרטיס, היה חייב להמתין 72 שעות כדי שיהיה סנכרון של כל הגורמים.

<מרסלו בז: ליקוי הבא קשור לנוסעים שלא היו מודעים מספיק לצורך לתקף את הכרטיס, אפילו שיש להם כרטיס חודשי הם לא תיקפו את הכרטיס והיו חשופים לקבלת תלונות – קנסות, בעיקר ברכבת הקלה בירושלים.

<מרסלו בז: ליקוי נוסף שכן קיבל טיפול בחודשים האחרונים, אנשי הביטחון לא היו מחויבים לתקף את הכרטיס, והיה קושי לדעת את כמות הנסיעות והצרכים שלהם.

<מרסלו בז: מצאנו כמה מקרים שלא ניתנו הנחות על פי חוק שהגיעו לאזרחים וותיקים.

<מרסלו בז: הליקוי האחרון המשמעותי היה קשור לגיבוי של כל מערך השירות של הרב קו, שלא מגובה.

שלי יחימוביץ': אוקי.

שלי יחימוביץ': אתה רוצה שניפרד כאן או שאתה רוצה להגיד משהו כללי על הרב קו?

ישראל כץ: בזמנו הכנסתי את נושא הרב קו.

ישראל כץ: כרגיל אמרו: אגד לא תהיה מוכנה, דן לא תהיה מוכנה.

ישראל כץ: קבענו תאריך שרירותי וקיווינו – ושיפרנו תוך כדי.

ישראל כץ: זו השיטה.

ישראל כץ: עדיף לעשות 80% מיד, מ-100% על הנייר.

ישראל כץ: זו שיטתי.

ישראל כץ: כמובן שהכל כפוף לבטיחות ולדברים שלא מתפשרים עליהם, אבל צריך להוציא לדרך את הדברים, כי במציאות הישראלית מה שלא הוצאת לדרך היום, לא יקרה מחר.

ישראל כץ: אני חושב שאנחנו – תמונת התחבורה הציבורית, אם אנחנו מדברים על זה, היא ברורה לנו.

ישראל כץ: כל הערה היא טובה, אבל במונחים של ממשלה, של חזון, של תכנית, של החלטה על התכנית, של תקצוב ושל ביצוע, תחילת ביצוע, הדברים האלה הולכים בדיוק לכיוון הנכון, להביא אותנו להיות מדינה מודרנית מבחינת שימוש בתחבורה ציבורית.

שלי יחימוביץ': אדוני השר, אני מאוד מודה לך על הסקירה המקיפה.

שלי יחימוביץ': בהצלחה.

ישראל כץ: תודה רבה.

שלי יחימוביץ': אנחנו ממשיכים בדיון על הרב קו.

שלי יחימוביץ': עוד התייחסויות, בבקשה, מי רוצה להתייחס לסוגיה הספציפית הזאת?

שלי יחימוביץ': נחמן, בבקשה.

נחמן שי: תודה שלי.

נחמן שי: תראי, אני שמח שאת עושה את הדיון הזה - - -

שלי יחימוביץ': חברים, אני מבקשת.

נחמן שי: נדרשנו לו לאחרונה גם בוועדת הכלכלה, ויצאתי משם עם תחושה לא ברורה.

נחמן שי: אני הגעתי לנושא הזה דרך האזרחים הוותיקים, הגיעו אלינו תלונות שהם מתקשים להתמודד עם המורכבות של העניין.

נחמן שי: מספר נקודות הטעינה הוא נמוך.

נחמן שי: להטמיע נושא כזה – אני מכבד את הרעיון הבסיסי של לעבור לשיטה אחרת, לייעל, לשפר וכן הלאה, אבל זה בא במידה מרובה על חשבון יכולת ההתמודדות של האזרחים, בעיקר הוותיקים, שהם דווקא מהצרכנים הגבוהים של תחבורה ציבורית.

נחמן שי: עכשיו דובר על איזושהי תקופת הרצה, קרן, אני לא יודע מה היא, כמה זמן היא תימשך.

נחמן שי: בתקופה הזאת חייבים לפרוס, הייתי אומר מאות מכונות ברחבי הארץ ולהגיע אל האזרחים הוותיקים.

נחמן שי: לא לכפות עליהם להגיע למקומות שהם רחוקים מהם ושהם לא נוחים מהם.

נחמן שי: ראינו את זה בבתי דואר, ראינו את זה בבנקים, ראינו את זה בעוד תחומים, שמצמצמים מטעמי ייעול וכן הלאה.

נחמן שי: גם פה כנראה שיש היבט של ייעול, אבל על חשבון הצרכנים, וזה דבר שאני לא מוכן לקבל.

שלי יחימוביץ': תודה.

שלי יחימוביץ': עוד התייחסויות לסוגיית הרב קו.

שלי יחימוביץ': בבקשה.

יעקב גיל: גיל יעקב מארגון 15 דקות.

יעקב גיל: קודם כל, אנחנו מברכים על המגמה הכללית של להסיר משימות מהנהג.

יעקב גיל: לצערנו, בהמשך לדברים של משרד מבקר המדינה על הנושא של הרב קו, אנחנו רוצים להתריע על כמה בעיות שעדיין לא נפתרו, והן מאוד מוחשיות ורלוונטיות מכיוון שביום חמישי הקרוב, לפחות תושבי ירושלים וכל מי שיעלה לבקר בה גם בפסח, צפוי לבעיה רצינית.

יעקב גיל: בעיה אחת, היא בעצם שאפשרויות ההטענה של הרב קו במזומן הן מאוד מצומצמות.

יעקב גיל: יש היום יותר אפשרויות להטעין בטלפון הסלולרי, במכונות כספונט עם אשראי, אבל יש ציבור מאוד גדול שמתנהל במזומן, ואין לו בעצם את האפשרות להטעין.

יעקב גיל: אנחנו מקווים שלפחות עד שיושלם העניין הזה, עד שיושלם עניין של הטענה במזומן, לפחות יתנו עדיין לאנשים כן לקבל מזומן.

שלי יחימוביץ': אוקי, אנחנו נקבל על זה פרטים בהמשך.

יעקב גיל: נקודה נוספת, אנחנו צופים שהשינוי הקרוב שיהיה בירושלים יגרום להרבה מאוד חיכוכים, דווקא חיכוכים בין הנהגים לנוסעים.

יעקב גיל: זאת כי אנשים לא יהיו מודעים לזה שהכרטיס שלהם הוא לא בדיוק מותאם, אין לו את הצ'יפ שחסר שביקשתם להחליף – כל מי שאין לו צ'יפ על הרב קו יתבקש ללכת לעמדות בתחנה המרכזית ולהחליף.

יעקב גיל: אז יהיו הרבה מאוד חיכוכים, ואנחנו דווקא חושבים שצריך לאפשר עלייה מכל הדלתות לפני שעושים את הדבר הזה, כדי להקטין את החיכוך, ואז כל אותם אנשים שלא מצליחים ולא מסתדרים, לא יעקבו את הנסיעה עבור שאר האנשים.

יעקב גיל: אנחנו חושבים שזה צריך להיות תנאי לשינוי הקרוב שעושים.

יעקב גיל: עוד דבר חשוב, בעצם שולחים את האנשים לקנות כרטיסים ולהטעין את הרב קו בכל מיני מקומות של city pass ואחרות, אבל בעצם אין כרגע מכונות על האוטובוסים, וזה משהו שכן קיים בעולם בחלק מהמקומות.

יעקב גיל: אפשר לעשות את זה, ואנחנו חושבים שצריך להיערך עם הדבר הזה.

יעקב גיל: אני חושב שהסוגיה הכי כואבת בנושא הרב קו היא שעדיין במאה ה-21, אנשים צריכים להגיע, לפנות מהזמן שלהם בזמן יום עבודה, או אם יש להם אפילו איזושהי מגבלה פיזית, הם צריכים עדיין להגיע פיזית כדי להנפיק כרטיס רב קו.

יעקב גיל: זה פשוט לא הגיוני הדבר הזה, זה צריך לעבור לאינטרנט לפני שעושים את כל השינויים האחרים.

שלי יחימוביץ': תודה רבה.

שלי יחימוביץ': בבקשה.

<יוסי קפילוטו: שלום רב.

<יוסי קפילוטו: שמי יוסי קפילוטו, אני יושב ראש הוועד של חברת דן, אני מייצג 1700 נהגים.

<יוסי קפילוטו: אני רוצה להעלות פה איזושהי סוגיה בנושא הרב קו.

<יוסי קפילוטו: כידוע, נהגים היו מטעינים עד היום את הרב קו והיו, מה שנקרא, מנקו.

<יוסי קפילוטו: המנקו זה דבר שנהגים הרוויחו מזה על כל הטענה מהנוסעים.

<יוסי קפילוטו: כמובן שהשירות היה שהנהג נותן לנוסע.

<יוסי קפילוטו: מדובר על סכום שקרוב ל-1000 שקלים בחודש.

<יוסי קפילוטו: אז אני רוצה כאן להגיד - - -

<קריאה: מה זה?

<קריאה: אחוז מסוים לטעינות?

<יוסי קפילוטו: כן.

<יוסי קפילוטו: 1.7% מאחוז הטעינה.

<יוסי קפילוטו: הנהג מרוויח מזה כסף.

<יוסי קפילוטו: אז אני רוצה להגיד שפה היום אמנם השכר עלה ל-43 שקלים, אבל מהדלת השנייה עף לנו - - -

<קרן טרנר: לא, אנחנו משמרים - - -

שלי יחימוביץ': חכי, קרן.

<יוסי קפילוטו: לא, אני רק רוצה להגיד לקרן - - -

<קרן טרנר: קשה לי לשמוע שהוא אומר שמהדלת האחורית הורדנו להם שכר.

<יוסי קפילוטו: לא הורדתם, את פשוט לא נתת לי לסיים.

<יוסי קפילוטו: אני פשוט עוד לא סיימתי את המשפט.

<קרן טרנר: סליחה.

<יוסי קפילוטו: אז הנושא של ה-43 שקלים זה דבר מבורך, אבל הנושא של המנקו לא מהדלת האחורית, פשוט מאוד מרגע שיהיו הטענות דרך הקיוסקים וכל מיני נקודות שירות, 1000 השקלים האלה לא יהיו אצלם.

<יוסי קפילוטו: אז פשוט מאוד לשים דגש על הדבר הזה.

<יוסי קפילוטו: אני יכול להגיד שהרבה מאוד נהגים שמים בשקית קטנה את המנקו הזה, שזה לקנות סיגריות, או בסוף החודש לקנות טיטולים לילדים ועוד כמה דברים, לאכול בחוץ.

<יוסי קפילוטו: זה דבר מאוד משמעותי וצריך לשים דגש על הנושא הזה.

<יוסי קפילוטו: זה חשוב לנו מאוד.

שלי יחימוביץ': אוקי, תודה.

שלי יחימוביץ': כוח לעובדים, בבקשה.

<תום פרומוביץ': תום פרומוביץ', רכז ענף תחבורה בכוח לעובדים.

<תום פרומוביץ': קודם כל, בעניין המנקו, אנחנו בכוח לעובדים בהסכם הקיבוצי האחרון בחברת סופרבוס, הגדרנו שהמנקו יהיה לא רק על מכירות, אלא גם על תיקופים.

<תום פרומוביץ': אז זה אחד הדברים שאפשר להסדיר בעצם, וכך בעצם מדיניות העלייה מכל הדלתות לא פוגעת באמת במנקו, בהכנסה של הנהגים, אלא להפך, מעלה אותו.

<תום פרומוביץ': זאת הנקודה השנייה.

<תום פרומוביץ': לפי מדיניות העלייה מכל הדלתות, הנהג בעצם הוא כבר לא הכרטיסן ולא המבקר.

<תום פרומוביץ': כמות הכרטיסנים והמבקרים היום היא קטנה מאוד.

<תום פרומוביץ': תנאי השכר שלהם מאוד נמוכים, שכר מינימום ברוב החברות.

<תום פרומוביץ': זה כוח עזר גם מבחינת כסף שהמדינה מפסידה, כשנוסעים בעצם לא משלמים כשהם עולים בדלתות האחוריות ולא דרך הנהג.

<תום פרומוביץ': גם במקרים של אלימות, זה בעצם – כיום כשהנהג חשוף לאלימות, כשהוא גובה כסף, החיכוכים האלה משפיעים בעצם על 70-80 נוסעים שנמצאים בתוך האוטובוס, על הנוסעים מסביב, על הריכוז של הנהג.

<תום פרומוביץ': חסרים האנשים שיעזרו לנהג, כוח העזר הזה חסר היום.

<תום פרומוביץ': דווקא להגדיל את המכסות או לקבוע איזושהי מכסה גבוהה מהיום, שהיום זה סדר גודל של 6 או 10 אנשים על משהו כמו 300 נהגים.

<תום פרומוביץ': הם לא מספיקים לעלות לכל האוטובוסים.

<תום פרומוביץ': אין תקינה הגיונית בנושא הזה.

<תום פרומוביץ': כמו שאמרתי מקודם, בנושא האלימות, חשוב מאוד שתהיה ההפרדה הזאת כדי שהנהג יעשה את מלאכתו, את מלאכת הנהיגה, שהיא קשה בפני עצמה.

<תום פרומוביץ': תודה רבה.

שלי יחימוביץ': תודה רבה.

שלי יחימוביץ': עוד דוברים?

שלי יחימוביץ': בבקשה.

<שמעון חננאל: אני שמעון חננאל מהמשמר החברתי.

<שמעון חננאל: אני תושב פסגת זאב, ואני משתמש ברכבת הקלה מיום שהתחילו להשתמש בה.

<שמעון חננאל: יש בעיה אחת, לאחרונה נוכחתי שהבקרים בעצם מטרידים את הנוסעים.

<שמעון חננאל: מה הפירוש?

<שמעון חננאל: הם עולים בקטע מסוים פעמיים שלוש באותה נסיעה.

<שמעון חננאל: זאת אומרת, יורדים שני בקרים, אחרי שתי דקות עולים שוב בקרים.

<שמעון חננאל: זה אומר, הנוסעים במשך כל הנסיעה של 10 קילומטר צריכים להוציא כל פעם את הכרטיס, להוכיח שזה תקף.

<שמעון חננאל: יוצא מצב כזה שאין תיאום בין – זה לא יאומן.

<שמעון חננאל: אין תיאום בין הבקרים שעולים, אין תיאום מי עולה על איזו רכבת ומי יורד.

<שמעון חננאל: זאת אומרת, באותה נסיעה יש שני פקחים – שעולים הפקחים האחרים אז הם רואים אותם יורדים.

שלי יחימוביץ': איך זה קשור לרב קו?

<שמעון חננאל: הרב קו ברכבת הקלה.

<שמעון חננאל: הלא כשבקר עולה, הוא בודק את הרב קו, והוא רואה מי תיקף או לא תיקף, זה הבסיס.

<שמעון חננאל: אני מתחיל לדבר מנקודת - - -

שלי יחימוביץ': אוקי.

<שמעון חננאל: אז ברגע שעולה הבקר, בודק את התיקוף, הוא יורד, אחרי חצי דקה-דקה עולה בקר בתחנה הבאה, והנוסע צריך שוב להציג את הכרטיס.

<שמעון חננאל: אם היה תיאום - - -

שלי יחימוביץ': זה הובן, תודה.

שלי יחימוביץ': קרן, בואי תשיבי לדברים האלה.

שלי יחימוביץ': אני רוצה לשאול אותך גם שאלת המשך לדברים שנאמרו כאן.

שלי יחימוביץ': מתי בעצם מתחיל הפיילוט שבו הנהגים לא יקבלו יותר כסף מזומן?

שלי יחימוביץ': כמה זמן הוא ייקח?

שלי יחימוביץ': מה הצפי שלכם, איך זה אמור להתקדם?

<קרן טרנר: אז אולי – את רוצה שנענה על כל דו"ח המבקר ונתמקד בנושא של הפיילוט?

<קרן טרנר: או שנתחיל מהפיילוט?

שלי יחימוביץ': תתחילי מהפיילוט כי אני שאלתי, ואחר כך אם את יכולה להתייחס לדו"ח של המבקר, מה תוקן, מה לא תוקן, ולשאלות שנשאלו כאן.

שלי יחימוביץ': אני יודעת שהיו עוד שרצו לדבר, אני חייבת לצמצם בזמנים.

<קרן טרנר: אנחנו רוצים להיות כמו בעולם, אנחנו רוצים תחבורה ציבורית מתקדמת ואנחנו פועלים - - -

שלי יחימוביץ': רגע, את לא מראה לי עכשיו מצגת שלמה.

<קרן טרנר: לא, זה שקף אחד על השאלות שלכם.

שלי יחימוביץ': כי אני נגד מצגות באופן עקרוני, כן?

<קרן טרנר: יש אחרי זה טבלה שמראה את ליקוי המבקר ותשובה.

שלי יחימוביץ': אוקי.

<קרן טרנר: אנחנו רוצים להיות כמו העולם, אנחנו רוצים תחבורה ציבורית מתקדמת ואנחנו פועלים בכמה מישורים.

<קרן טרנר: גם במישור של תשתיות, גם במישור של הנחות ותעריפים וגם במישור של הכרטוס, אם זה אמצעי כרטוס מתקדמים יותר, אם זה סלולרי, אם זה רב קו, אם כרטוס מחשבון רחוק.

<קרן טרנר: דברים שונים שאנחנו מקדמים.

<קרן טרנר: עלייה מכל הדלתות זה משהו שאנחנו רוצים לקדם כמה שיותר מהר- - -

שלי יחימוביץ': את לא אמרת שתתחילי בפיילוט?

<קרן טרנר: זה זה, אני תופרת ביחד את כל התשובות.

שלי יחימוביץ': אה, אוקי, הבנתי.

<קרן טרנר: כמה זמן את רוצה שאני אענה על זה?

<קרן טרנר: שלוש דקות?

שלי יחימוביץ': כמה שאת צריכה.

שלי יחימוביץ': אני סומכת עלייך שתהיי עניינית וקצרה.

<קרן טרנר: אנחנו רוצים לקדם עלייה מכל הדלתות.

<קרן טרנר: אנחנו חושבים שזו המהות, אבל האוצר דרש מאתנו לקדם חקיקה שתיתן סמכות לפקחים לאכוף, כי אנחנו רואים שבמקום שבו פתחנו עלייה מכל הדלתות, יש לנו היקף רמאיות גבוה יותר.

<קרן טרנר: לכן אנחנו במאמץ קשה מול משרד המשפטים, שלא שש לתיקון החוק הזה, אבל הסכים, ואנחנו מקדמים את זה.

<קרן טרנר: אני מניחה שזה יגיע או כבר בפגרה או מיד אחרי הפגרה, יגיע לשולחנה של הכנסת.

<קרן טרנר: כצעד ראשון לעלייה מכל הדלתות, ולדעתי כן נותן כבר הרבה מהתועלות של דלת אחורית, כי כן זרימת התנועה בתוך האוטובוס מהירה יותר, וכן זה יותר בטיחותי, וכן מעמד הנהג מושג.

<קרן טרנר: כשלב ראשון, אנחנו רוצים שלא ייעשה כרטוס אצל הנהג.

<קרן טרנר: אנחנו מתחילים בירושלים, ביום חמישי הקרוב, רק בירושלים.

<קרן טרנר: ירושלים היא כרגע הפיילוט הראשון.

<קרן טרנר: אנחנו בחרנו בירושלים – ברור ששלושת המטרופולינים יהיו הראשונים, בחרנו בירושלים כי כמות – קודם כל, יש שם מחסור בנהגים ואנחנו רוצים לטפל במעמד הנהג.

<קרן טרנר: יש שם הרבה מאוד מהאוטובוסים כבר עם עלייה מדלת אחורית.

<קרן טרנר: יש שם הרבה מאוד עיכובים בעלייה לאוטובוס.

<קרן טרנר: החוסר בנהגים אמרנו, וגם יש הרבה מאוד מכונות טעינה בירושלים.

<קרן טרנר: דו"ח המבקר דיבר על מחסור בעמדות, ומאז עשינו כברת דרך.

<קרן טרנר: יש לנו הרבה מאוד מקומות שבהם אפשר לטעון.

<קרן טרנר: מעבר לזה שאפשר לטעון באמצעות האינטרנט, אפשר לטעון באמצעות מכשיר סלולרי אם זה לא אייפון - - -

<קריאה: אם זה לא אייפון.

<קריאה: אם זה לא אייפון.

<קריאה: יש לנו מרכזי שירות ברחבי הארץ וגם בירושלים.

<קריאה: יש לנו את מכשירי הכספונטים, שזה חדש, כל כספונט כזה הוא מכשיר כבר של טעינה של רב קו.

<קריאה: כמה יש כאלה?

<קרן טרנר: יש לנו 3,000 בארץ, כ-400 בירושלים.

<קרן טרנר: זה באשראי.

<קרן טרנר: מבחינת עמדות טעינה ברחבי ירושלים, אנחנו כותבים כאן שיש עשרות עמדות אבל זה לא עשרות עמדות, זה הרבה יותר.

<קרן טרנר: רק מכונות city pass, שגם מקבלות מזומן, זה 90 עמדות.

<קרן טרנר: יש לנו 35 מכונות של חברת קווים ו-30 מכונות של אגד.

<קרן טרנר: באגד חלק זה מזומן.

<קרן טרנר: דיברנו על הכספונטים.

<קרן טרנר: אנחנו מכניסים יותר ויותר בעלי עסקים להיות מורשים להטעין את הרב קו גם במזומן וגם באשראי, אם זה קופיקס, אם זה מעיין 2000 וכל בית עסק שירצה.

<קרן טרנר: המכשיר קיים, זה מאוד קל, אפילו לבתי ספר אנחנו נותנים.

<קריאה: זה יוצא להם מזה משהו?

<קרן טרנר: אנחנו נותנים להם גם עמלה, שקל וארבעים- שקל וחצי – מעל שקל עמלה על כל טעינה שהם עושים.

<קרן טרנר: אפילו בית ספר אמור להרוויח מהאירוע הזה.

<קרן טרנר: אנחנו במגעים עם דואר ישראל, כדי שגם בסניפי הדואר נוכל להטעין.

<קרן טרנר: בתי כנסת, בתי אבות, מרכזים קהילתיים, כל מי שירצה להטעין – כבר פנינו אליהם, ואמרנו להם שאנחנו מוכנים לתת להם את היכולת.

שלי יחימוביץ': גם עוברי אורח ומבקרים יוכלו להשתמש בזה?

<קרן טרנר: אנחנו גם – בשלב הראשון, מעבר לפרסום וההסברה, גם שמים דיילים.

<קרן טרנר: מעבר להכל, אנחנו בשלב הראשון שעוד אין לו תאריך – זאת אומרת, זה אפילו לא הרצה.

<קרן טרנר: זה השלב כרגע.

<קרן טרנר: מי שיעלה על האוטובוס, יוכל כן לקנות חופשי יומי.

<קרן טרנר: כלומר, הסיפור הזה של אלפי מיילים שמגיעים אליי בגלל עצומות של ארגונים פרו תחבורה ציבורית, שמדברים על זה שירדו אנשים מהאוטובוס.

<קרן טרנר: איך אפשר להגיד שאנחנו לא נערכים, כשיש מאות ברחבי ירושלים, מאות עמדות?

<קרן טרנר: מי שלא נערך מראש עם האינטרנט או עם העמדות יוכל לעלות ולבצע נסיעה בתשלום מזומן, נסיעה יומית.

<קרן טרנר: איך אפשר להגיד שאין היערכות?

<קרן טרנר: מי הולך להיזרק לרחוב?

<קרן טרנר: אף אחד לא הולך להיזרק לרחוב.

מיכאל מלכיאלי: למה?

מיכאל מלכיאלי: תיקחי שכונות כמו השכונות החרדיות, עם 20,000-30,000 תושבים, עם חנות אחת שפתוחה מ-10:00 עד 19:00.

<קרן טרנר: לא חנות אחת - - -

<קריאה: בית וגן, יש חנות אחת.

מיכאל מלכיאלי: נווה יעקב, שלושים אלף תושבים, שתי חנויות מ-11:00 עד 16:00.

<קרן טרנר: קודם כל, כל מחשב ביתי הוא חנות.

מיכאל מלכיאלי: לציבור החרדי אין אינטרנט בבית.

<קריאה: זה עולם טכנולוגי שהוא זר ומוזר לחלק מהאוכלוסייה.

<קרן טרנר: אני לא אומרת שרק המחשבים הניידים, ממש לא, אבל בשכונה חרדית שהם נוסעים עם חופשי חודשי, אז הם מגיעים באיזשהו שלב – הם נוסעים בתחבורה הציבורית, לא בתוך השכונה, נכון?

<קרן טרנר: הם מגיעים לאיזושהי תחנה, או של city pass - - -

מיכאל מלכיאלי: הוא צריך לצאת מהשכונה, מה את אומרת לו לעשות?

<קרן טרנר: הוא יוצא מהשכונה - - -

מיכאל מלכיאלי: איך הוא יוצא מהאוטובוס?

<קרן טרנר: יש לו כרטיס רב קו, והוא צריך להיערך מראש שברב קו – זה כמו שהוא נערך לזה שאין כסף בארנק.

מיכאל מלכיאלי: בכל השכונות החרדיות ילכו למקומות אחרים להטעין?

<קרן טרנר: לא למקומות אחרים.

<קרן טרנר: אתם משתמשים בתחבורה הציבורית ויש לכם מרכזים קהילתיים.

<קרן טרנר: אתם יכולים לעשות את זה - - -

מיכאל מלכיאלי: שסגורים רוב הזמן.

<קרן טרנר: אבל הוא משתמש בתחבורה הציבורית, נכון?

<קרן טרנר: אז בזמן הנסיעה שלו הוא יוצא מהשכונה ומגיע לאן שהוא.

<קרן טרנר: במקום הזה הזה יש מכונות.

מיכאל מלכיאלי: אבל למה הציבור החרדי צריך במשהו, בשכונה אחרת?

מיכאל מלכיאלי: זה מה שאני שואל.

<קרן טרנר: אנחנו נכונים לתת לכל חנות, לכל מוסד, לכל מי שרוצה - - -

שלי יחימוביץ': לכל בית כנסת.

<קרן טרנר: לכל בית כנסת - - -

<ישי בלך: יש התנגדות בנדרים פלוס שזה יהיה בבתי כנסת.

<ישי בלך: זה לא יעבור שם, יש התנגדות של בית הדין בבני ברק.

<ישי בלך: זה לא יעבור.

<קרן טרנר: בסוף צריך להבין, אנחנו רואים גידול משמעותי מאוד בשימוש באמצעים האלה.

<קרן טרנר: כל עוד אנחנו מאפשרים היום - - -

שלי יחימוביץ': חברים, אני מבקשת שקט.

שלי יחימוביץ': מי שהדיון משעמם אותו מוזמן לצאת.

<קרן טרנר: בוודאי כאשר אנחנו מאפשרים היום אצל הנהג לטעון את כרטיס הרב קו, אז בוודאי שאף אחד לא – התמריץ לטעון מרחוק לא קיים.

<קרן טרנר: הכי קל זה להגיע לנהג, אז אתה מטעין את הרב קו שלך ואז אתה מתבאס על זה שאתה עומד בכזה תור.

<קרן טרנר: אבל כולם מטעינים היום אצל הנהג, וזה לא הגיוני.

<קרן טרנר: אני נוסעת בתחבורה ציבורית, אני רואה איך זה שהוא מתעסק עם השקלים.

<קרן טרנר: הוא לא בנהיגה.

<קרן טרנר: אנחנו גם מחרפנים את הנהג ואנחנו מעכבים את הנוסעים.

מיכאל מלכיאלי: אי אפשר להטעין בתוך האוטובוס בלי נהג?

<קרן טרנר: אנחנו חושבים שהמכונות בתוך האוטובוס הן מאוד בעיתיות, ויותר דווקא נוח המכונות – בעצם כשמכונה נמצאת בתוך אוטובוס, זה מכונה שצריך לרוקן והיא צריכה להחזיר עודף, והיום היא לא מחזירה עודף.

<קרן טרנר: זה מאוד מורכב המכונות האלה שהן על האוטובוסים.

<קריאה: יש כבר מכונות שמחזירות עודף.

<קרן טרנר: השאלה האם זה נדרש על האוטובוס, אנחנו חושבים שנכון לעשות הרבה מאוד מכונות ומגוון של אמצעים מחוץ לאוטובוס.

<קרן טרנר: כן, יש אוטובוסים שיש בהם מכונות, אבל נכון לעשות את זה בהיקף.

<קרן טרנר: שוב, כל מי שיעלה מעתה ועד אין תאריך בכלל, יוכל, אם הוא לא נערך מראש כי הוא נסע בחופשי חודשי אבל הוא לא נערך מראש, הוא יוכל לקנות חופשי יומי.

<קרן טרנר: את זה כן יהיה אפשר לעשות, אבל לא הטעינות של ההסדרים הקבועים.

נחמן שי: מה זאת אומרת?

<קרן טרנר: חופשי יומי.

נחמן שי: מישהו שמגיע מחר באוטובוס לירושלים, האם הוא יוכל לקנות כרטיס עבור נסיעה בודדת?

<קרן טרנר: כרטיס נסיעה בודדת הוא יוכל לקנות על רב קו.

<קרן טרנר: כלומר, לקחת רב קו ולהטעין עליו נסיעה בודדת.

נחמן שי: אבל אין לו רב קו.

שלי יחימוביץ': טוב חברים, אנחנו צריכים לסיים את הדיון.

שלי יחימוביץ': בבקשה.

<קרן טרנר: אז הוא יוכל לקנות על האוטובוס רב קו ולהטעין נסיעה בודדת.

<קרן טרנר: רב קו עולה פחות מחמישה שקלים, והוא יוכל להטעין עליו נסיעה בודדת, או לקנות חופשי יומי.

<קרן טרנר: כלומר, יש מענה מעתה ועד תאריך לא מוגבל.

<קרן טרנר: אנחנו כן גם בהתחלה, עם כמה שאנחנו מתחילים ביום חמישי, אנחנו לא מתכוונים לעכב – אגד ביקשה וקיבלה מאתנו אישור שאם הם רואים שיש איזושהי בעיה, אז כן לאפשר.

<קרן טרנר: אבל עד שהתהליך הזה לא יופנם, אנחנו לא נצליח לשפר את התחבורה הציבורית.

שלי יחימוביץ': קרן, יש עוד משהו שאת צריכה להתייחס אליו?

<קרן טרנר: דו"ח המבקר.

שלי יחימוביץ': אז בבקשה, כן.

<קרן טרנר: אז אולי נלך לכיוון הזה.

שלי יחימוביץ': תגידי לי מה תוקן מהליקויים שנמנו כאן.

<קרן טרנר: לגבי החידוד במנוי תקופתי, אז היום ניתן לרכוש באינטרנט מנוי גמיש גם לאוטובוסים.

<קרן טרנר: לגבי שחזור כרטיס לאחר המתנה של 72 שעות, זה אכן משהו שעוד לא תוקן במלואו.

<קרן טרנר: אנחנו ממתינים שאגד תעדכן את מכונות הכרטוס.

<קרן טרנר: ברגע שאגד תעדכן, כבר כל הכרטוס במדינת ישראל יהיה כזה שמתעדכן on line, ואז לא יידרשו 72 השעות האלה.

<קרן טרנר: אנחנו בעיקר מנסים להגן על הנוסע, שאם הוא טען סכום מסוים בכרטיס ומגיע לעמדת שירות לא רואים את זה.

<קרן טרנר: ברגע שאגד גם תשנה, אז אנחנו ברמה הארצית נתקן את זה.

<קרן טרנר: אנשי כוחות הביטחון החלו לתקף בדצמבר האחרון, בנסיעה.

<קרן טרנר: למאגר הנתונים יש כבר גיבוי.

<קרן טרנר: מבחינת חקיקת חוק שמסדיר את השימוש ברב קו, יש הכנה לקריאה שנייה ושלישית, דיונים על החוק הזה.

<קרן טרנר: אנחנו לא חושבים שהוא כזה חשוב לתפעול הרב קו, אנחנו מסתדרים גם בלעדיו, אבל יש כזה חוק שעושה קצת סדר בעניין הזה.

<קרן טרנר: סמכויות עקיפה של מפעילי תחבורה ציבורית יגיע בקרוב לוועדת שרים לחקיקה, בעדיפות מאוד גבוהה אצלנו להגיע לכנסת.

<קרן טרנר: מודעות הנושאים בעניין חובת התיקוף, אני חושבת שזו כבר לא הערה שיש להגיד.

<קרן טרנר: יש מדבקות על הדלתות, יש כריזות, אנחנו חופרים על העניין הזה.

<קרן טרנר: גם מבחינת מידע לנושא, אני חושבת שחל שיפור משמעותי.

<קרן טרנר: אני חושבת שאלה הדברים המרכזיים.

שלי יחימוביץ': שי ג'רבי נמצא פה?

<שי ג'רבי: כן.

שלי יחימוביץ': יש לי שאלה אליך.

שלי יחימוביץ': לפני כמה שנים חבר הכנסת יריב לוין ואני, אחרי מאמצים רבים חוקקנו חוק שהיינו מאוד גאים בו, על החובה לספק מידע בדבר – ואיגום מאגר מידע של רכבות, אוטובוסים וכן הלאה, ושילוט בתחנות.

שלי יחימוביץ': אחרי שחוקקנו את החוק והיינו מאוד גאים בו, התברר שהוא כבר די לא רלוונטי כי הטכנולוגיה כבר השיגה את החקיקה, והיו כבר מלא אפליקציות שנתנו את השירות הזה בצורה המהירה והמיטבית.

שלי יחימוביץ': איכשהו, גם בסוגיית הרב קו יש איזושהי תחושה כזאת, שיש מאמץ כביר כל הזמן להשיג אותו, שעה שאפשר לפתור את זה באמצעים טכנולוגיים מאוד פשוטים, כמו סלופארק, כמו פנגו, שבן אדם יעלה עם הכרטיס ואוטומטית זה יציין שהוא עלה עם הכרטיס, נקודה, בלי כל הבלגן הזה מסביב.

שלי יחימוביץ': אנחנו שומעים פה את חבר הכנסת מלכיאלי, ואנחנו שומעים עוד הרבה צרכים שלא נענים.

שלי יחימוביץ': יכול להיות שהפתרון הוא הרבה יותר פשוט.

<שי ג'רבי: אוקי.

<שי ג'רבי: במשפט אחד על המידע מכיוון שהתייחסת לזה, ואז ניגש אל העניין.

<שי ג'רבי: אני יכול לקבוע פה שמשרד התחבורה גם באותה נקודת זמן, היה מוביל בהשוואה עולמית בהקשר של המידע.

<שי ג'רבי: אותן אפליקציות שאת מזכירה, מבוססות בעצם על נתונים שאנחנו מפיצים, אוספים ומפיצים.

<שי ג'רבי: נרחיב על זה - - -

שלי יחימוביץ': כלומר, החוק שחוקקנו לא היה מיותר?

<שי ג'רבי: זה כבר גדול עליי לענות, אבל זה בהקשר של המידע.

<שי ג'רבי: אפשר להרחיב על זה, כמובן, אבל זה בהקשר הזה.

<שי ג'רבי: בהקשר לכרטוס, גם בנושא הזה אנחנו בחזית אחת עם העולם.

<שי ג'רבי: אני יכול לקבוע את זה גם לפי מהלכים שרן כאן ואני עושים, מהלכים השוואתיים שנעשים כל הזמן וכל יום, אפילו בעוד שעתיים יש לנו שיחת וועידה עם חו"ל.

<שי ג'רבי: אנחנו בחזית אחת עם העולם בהקשר הזה.

<שי ג'רבי: גם מערכת הרב קו הקיימת והטכנולוגיה הקיימת, זה משהו שאין הרבה דוגמאות לדבר הזה בעולם, ברמה ארצית עם 15 מפעילים, עם ריבוי ספקים, עם ריבוי תעריפים.

<שי ג'רבי: אין הרבה דוגמאות למערכת כזאת בהשוואה בעולם.

<שי ג'רבי: בעולם, זה בדרך כלל מטרופולין אחד.

<שי ג'רבי: מבחינת המגמה, יש לנו פה מגמה של כמה שנים, 2015, 2016, 2017, כל שנה יש איזשהו מהלך שמייצר איזשהו שדרוג לטובת הנושא, אם זה טעינה באינטרנט, טעינה בסלולר- - -

שלי יחימוביץ': עצם הרעיון של ההטענה הפיזית של הרב קו, יכול להיות שאוטוטו הוא יהיה פאסה לחלוטין?

<קרן טרנר: כן, אנחנו הולכים לכיוון של טעינה – זאת אומרת, אנחנו מתמקדים – השנים האחרונות היו של רב קו, אנחנו הולכים לאפשר כרטוס בודד גם בסלולר ובאשראי, אבל הנושא שכרטיס כמו בלונדון עם חשבון מרוחק, כזה יש בעולם למשהו כמו 11 ערים בעולם, את הכרטוס הזה, ורוב המדינות הולכות לכיוון הזה וגם אנחנו.

<קרן טרנר: אני מקווה שבתוך משהו כמו שנה-שנתיים אנחנו כבר בתהליך הדרגתי נעבור לכרטוס מרוחק.

<קרן טרנר: הכרטוס הזה לא יחייב טעינה פיזית על כרטיס, זה יהיה חשבון מרוחק = = =

נחמן שי: מה זה יהיה על טלפון או על כרטיס?

<קרן טרנר: הוא יכול להיות גם על כרטיס אשראי, גם על טלפון וגם על כל דבר, אבל הוא לא יהיה חייב את הפיזיות של הכרטיס, כמו שאנחנו ושאר המדינות נדרשים היום.

<קרן טרנר: אנחנו לא שונים מניו יורק היום.

<קרן טרנר: הוא גם יאפשר לנו לעשות כמו בלונדון, התחשבנות בדיעבד, מה שהיום אי אפשר.

<קרן טרנר: היום המידע ממש על הכרטיס.

<קרן טרנר: ברגע שזה חשבון מרוחק, גם צעדי המדיניות נפתחים להרבה מאוד דברים.

שלי יחימוביץ': אוקי.

שלי יחימוביץ': צחי, אתם מרוצים מהסקירה שקיבלתם?

<יצחק סעד: אם אנחנו מדברים לגבי הרב קו, אז ניכר שיש דברים שתוקנו.

<יצחק סעד: עדיין, מה שנקרא, יש נושאים שצריך לשפר אותם, במיוחד בעניין ההפצה.

<יצחק סעד: שמענו פה מגזרים מסוימים שיש להם בעיות, אני לא מבין מה הבעיה לשים תחנות אצלם בשכונה.

<קרן טרנר: מבחינתו, בכל קרן רחוב.

שלי יחימוביץ': טוב חברים, אני לא מסכמת את הדיון הזה כי אנחנו עוד נעסוק בעניינים האלה באופן ספציפי, דו"חות מבקר, יש הרבה דו"חות מבקר המדינה על משרד התחבורה, אם כי זה לא המשרד המבוקר ביותר, אני מבטיחה לך.

שלי יחימוביץ': קרן אני מודה לך על הסקירה המאוד מקצועית ועניינית הזאת.

שלי יחימוביץ': תודה רבה לכולם, הישיבה נעולה.